باڵوێزی ئێران: هاریكاری سەربازیمان لەگەڵ عێراق بەردەوام دەبێت\nدوای ئەو راپۆرتانەی باسی بەردەوام بوون و هاریكاری سەربازی هەریەك لە ئەمەریكا و رووسیا لە ناوچەكە دەكەن، ئیرج مەسجدی باڵوێزی ئێران لە بەغدا دووپاتی كردەوە، كە هاریكاری سەربازی وڵاتەكەی بۆ عێراق رژد و فرەوان بووە و لە داهاتوویشدا بەردەوام دەبێت.\nبەپێی ئاژانسی "تەسنیم"، مەسجدی ئەمڕۆ شەموو لە كۆنگرەیەكی رۆژنامەوانی لە تاران دووپاتی كردەوە، پێوەندی و هاریكاری بەرگری و سەربازیی وڵاتەكەی لەگەڵ عێراق لەسەر ئاستە جیاوازەكان بۆ داهاتوو بەردەوام دەبێت و روونی كردەوە، كە هاریكارییەكە بە ئامادەبوونی قاسم سلێمانی فەرماندەی فەیلەقی قودس ئەنجام دراوە.\nزیاتر گوتی، ئێمە پێوەندی باشمان لەگەڵ وەزارەتی بەرگری و سوپا و پۆلیسی عێراق و حەشدی شەعبییەوە هەیە و دووپاتی كردەوە، كە هەروەها وڵاتەكەی یارمەتی عێراق دەدات لە ئاوەدانكردنەوەی و پێوەندییەكانیشی لەگەڵ بەغدا سیاسی و كولتووری و كۆمەڵایەتیشە.\nمەسجدی رای گەویاند، كە هەروەها وڵاتەكەی پێوەندی لەگەڵ پارتەكانی عێراقیش باشە و پێوەندییەكانی لەگەڵ كورد زۆر بەهێز و مێژووییە و لە ماوەی داهاتوویش هەوڵ دەدەین، كە پێوەندییەكانی نێوان بەغدا و هەولێر بگەڕێتەوە بەپێی بەرژەوەندییەكانی هەردوولا.\nباڵوێزی ئێران ئاشكرای كرد، كە ناوەندی مامەڵەكردنی بازرگانی نێوان بەغدا و تاران بەبێ حیسابكردنی نەوت و گاز، دەگاتە حەوت ملیار دۆلاری ئەمەریكایی، لەو كاتەی بە نەوت و گازەوە دەگاتە 12 ملیار دۆلار، لەو كاتەی ئێران دووەم هاوبەشی ئابوورییە لەگەڵ عێراق لەدوای چین و دواتریش توركیا.\nمەسجدی ئاماژەی كرد، ئێمە خاوەن پێنج كونسوڵخانەنین لە عێراق و چوار هەزار قوتابی عێراقیش ئێستە لە قوتابخانە و زانكۆكانی ئێران بەفەرمی دەخوێنن، بۆیە پێویستە پێوەندییەكانمان پتەوتر بكەین.\nسەرچاوە: مەنار پرێس


کوردیپێدیا - بەیاننامەی فراکسیۆنی کۆمەڵ لەپەرلەمانی کوردستان لەسەر خۆپیشاندانەکانی کوردستان\n📝 بەیاننامەی فراکسیۆنی کۆمەڵ لەپەرلەمانی کوردستان لەسەر خۆپیشاندانەکانی کوردستان | پول: بەلگەنامە | زمانێ بابەتی: 🏳 کوردیی ناوەڕاست\nبەیاننامەی فراکسیۆنی کۆمەڵ لەپەرلەمانی کوردستان لەسەر خۆپیشاندانەکانی کوردستان\nبەناوی خوای بەخشندەو میهرەبان،،\n لە بارودۆخێکی ناهەمواری وەک ئەمڕۆدا،کە هاوڵاتیانی هەرێمی کوردستان، بەدەست قەیرانە یەک لە دوای یەکەکان گیرۆدەبون، وە بەدەست بێموچەیی و پاشەکەوتی موچە و کەمیی خزمەتگوزارییەوە دەناڵێنن. خۆپیشاندانی مامۆستایان و فەرمانبەران ئەو راستیەمان پێ دەڵێت کە حکومەتی هەرێم ئیرادەی جیدی نیە بۆ چاکسازی و نایەوێت بژێوی ژیانی موچەخۆران چارەسەربکات، تەنانەت قبوڵی نیە خەڵکی هەرێمی کوردستان داوای مافەسەرەتاییەکانی بکات و رای ئازادانەی خۆی دەرببرێت، لێرەوە ئیدانەی بە عەسکەر کردنی شارو شارۆچکەکان و ئەو بێ دەنگکردن و هەڵکوتانەسەرو دەستگیرکردنی رۆژنامەنوسان و مامۆستایان و فەرمانبەرانی سنوری پارێزگاکانی هەرێم دەکەین، بە جۆرێک لەتەسکردنەوەی ئازادیەکانی دەزانین، لەسۆنگەی هەستکردنمان بەخەم و ئازارو مەینەتی و ناسۆری هاوڵاتیانی هەرێم کوردستان، جارێکی تر پاڵپشتی تەواوی خۆمان دەردەبڕین بۆ هەر گردبونەوەیەک، یان خۆپێشاندانێک یان ناڕەزایەتییەکی مەدەنی و هێمنانە. شان بە شانی هاونیشتیمانیان ڕادەوەستین و لە خەمەکانیان تێدەگەین، بۆیە دەنگی خۆمان دەخەینە پاڵ دەنگی ئەوان و بە یەکەوە دژ بە گەندەڵی لە خەباتی مەدەنیمان بەردەوام دەبین، تا بەدەست هێنانی سەرجەم مافە رەواکانی هاوڵاتیانی هەرێمی کوردستان.\nفراکسیۆنی کۆمەڵی ئیسلامی لە پەرلەمانی کوردستان\n➕ ئەڤ بابەتە ژ لایێ: (نالیا ئیبراهیم) ل: Mar 26 2018 4:08PM هاتیە تومارکرن\n👁 ئەڤ بابەتە 1,476 جار هاتیە دیتن


له كاتی به‌كارهێنانی Carboxal CL110 ، گروپێكی بارگه‌یی ئانیۆنی له‌گه‌ڵ زنجیره‌یه‌كی هایدرۆكاربۆنی كه خۆیشی بارگه‌ییه و خاوه‌ن هه‌ندێك گروپی OHة، په‌یوه‌ندی هه‌یه . كاتێك ئه‌م مادده‌یه به سیسته‌می ئاو – چیمه‌نتۆ ده‌گه‌یێت ، سه‌ری بارگه‌یی ده‌رمانه‌كه په‌یوه‌ندی له‌گه‌ڵ وردیله‌كانی چیمه‌نتۆ ده‌گرێت و به هۆی دوو بارگه‌یی بوونی وردیله‌كان له كۆبوونه‌وه‌یان به‌رگری ده‌كات و شلبوونه‌وه‌ی تێكه‌ڵه‌كه به‌رز ده‌بێته‌وه و سیسته‌مێكی زۆر باشی په‌خشوبڵاوكراو به‌دیدێت .\nCarboxal CL110 پێویسته له دوای 5 خوله‌ك به كۆنكریتی سازكراو یان به ئاوی تێكه‌ڵه‌كه سه‌ربخه‌ن و بۆ ماوه‌ی 10 خوله‌ك تێكه‌ڵی بكه‌ن. له سه‌رخستنی ئه‌م به‌رهه‌مه بۆ چیمه‌نتۆی ویشك به‌رگری بكه‌ن.\nگونجاوترین سنوری به‌كارهێنانی Carboxal CL110 ، 0.3 هه‌تا 1.2 له‌سه‌دی كێشی چیمه‌نتۆیه . ڕێژه‌ی دروستی به‌كارهێنان له پشكنینه‌كان له كارگه و گرێدار له‌گه‌ڵ ڕێژه‌ی ئاو له سه‌ر چیمه‌نتۆ ، ڕێژه‌ی چیمه‌نتۆ و بێژنگی ده‌نكۆڵه‌كان دیاری ده‌كرێت.\nCarboxal CL110 پێویسته له په‌رداخه‌كانی سه‌ره‌كی به درگای داخراو و له سنوری گه‌رمایی 2 هه‌تا 35 پله‌ی سانتیگراد، دوور له تیشكی تاو كۆگا بكرێت. له ئه‌گه‌ری سه‌هۆڵێدانی ئه‌م به‌رهه‌مه، پێویسته هێدی هێدی له‌گه‌ڵ به‌رزبوونه‌وه‌ی گه‌رمای چوارچێوه‌كه به تێكه‌ڵكردن سه‌هۆڵه‌كه بتوێننه‌وه .\nچڕی 1.05±0.02 gr/cm3


دروستبوونی کۆمۆنەی شار، هەوڵدانێک بۆ پاراستنی شاری کۆن – Denegkan\nدروستبوونی کۆمۆنەی شار، هەوڵدانێک بۆ پاراستنی شاری کۆن\nbyئیسماعیل\tDecember 15, 2012\tگشتی\n(جاز لەسلێمانی، ئەزمونی شارێکی کولتوری لەقاوەخانەی یانزە..)*\nکاتێک باس لەشار دەکەین دەبێت باس لەجاز بکەین، شار بوونی نییە بەبێ جاز. کاتێک لەقاوەخانەیەک موزیکی جاز دەبێتە میوانی، ئیدی دەبێت بڵێین کەچەمکی تاک لەنێو کۆدا لەدایکبووە، ئیندڤیدیوم نمایشی خۆی دەکات. لە(قاوەخانەی یانزەCafe11)ی گەڕەکی عەقاری و لەئێوارەیەکی هەینیدا جاز بووە میوانی ئەو قاوەخانەیە. ئەو هەستەی منی داگرتبۆوە، سەرسامی من بوو بەو هونەرمەندە گرنگانەی، کە سەرەتایەکی بەهێزن بۆ لەدایکبوونی جازی کوردی (شێرۆ و توانا فەرج و کاوان مەحمود ) ئەوانە ئەندامی ئەو باندی جازە بوون، ئەو ئێوارەیان بەهانەسەیەک، گەشاندەوە، کەئەم شارەدەمێکە ونیکردووە، هەناسەی خەونی بە(شاربوون)ە، خەونی ئەوەی ببین بەشارێکی ڕاستەقینە. بەشارێک وەک هەموو شارەکانی دیکەی دونیا. ئەم خەونە لای من لەگەڵ موزیکی جازدا دەگەشێتەوە، هەرچەندە لەم ساتە وەختەدا من (تێۆدۆر ئادۆرنۆ)ی فەیلەسوفی ئەڵمانیم بیردەکەوێتەوە، کەدوای هاتنەوەی لەمەنفای ئەمریکی ڕقی لەجاز بوو، من بەپێچەوانەی (ئادۆڕنۆ) نوسەری کتێبی (مینیما مۆڕالیا / مۆڕاڵە بچوکەکان)، جازم لەمەنفادا ناسی، یارمەتیدام بۆئەوەی پابەندبم بەخودێکەوە کەخۆی تاقیدەکاتەوە، جاز تەحبیرە لەتاکڕەوی ، لەخود تاقیکردنەوەیەک، لەشارێکدا دەیەوێت مرۆڤەکان تاکڕەوی خۆیان بدۆزنەوە، نەک ببن بەکۆیەکی ناشرین لەنێو گوتارێکی گشتیدا.\nلێرەوە من باس لەشارێکی خەیاڵ بۆکراو دەکەم، شارێک هێشتا لەنێو فانتازیادا دروست دەبێت، ئەو شارە سلێمانیە، ئەو سلێمانیەی هێشتا دەیەوێت ببێت بەشارێکی کولتوری، وەک چۆن هەر لەگەڵ لەدایکبوونیدا ئەم شارە خاوەن کولتورێکی دێرینەیە، بەڵام بەردەوام سیاسەت هاتووە کولتوری لەڕۆشنبیرو هونەرمەند و نوسەرەکانی سەندۆتەوە و کردویەتی بەگوتاری سیاسی، لەدوایشدا کەسیاسەت شکستی هێناوە، تاکە شوناس کەماوەتەوە، شوناسی کولتوری ئەم شارە بووە. ئیدی ئەم شارە ناوەستێت لەوەی بیر لەکولتور نەکاتەوە، ئەم شارە نایەوێت ساتێک بەبێ کولتور بژی، موزیک بێت، یان دروستبوونی تەوژمی سیاسی یان خۆپیشاندان، یاوەکو ڤیستیڤاڵەکان بێت، یاخود شانۆ، یان نوکتە، یان تێکەڵی دووڕەگەزەکە بێت بەکراوەیی.. لەم خاڵە گەرمەوە من بەرگری دەکەم لەشوناسی ئەم شارە، بەوەی دەبێت پێش هەموو شتێک ببێتەوە بە شار، بەمانای (شاری کۆن) یان (شاری دێرین)، نەک پایتەختی ڕۆشنبیری! هەتاوەکو (شاری کۆن) نەپارێزین لەهێرشی سەرمایەی نائۆرگانیزەکراو و گوشاری چڵێسی پارەداران، ناتوانین شارێکی مۆدێرن دامەزرێنین. هەتاوەکو شاری کۆن نەپارێزین و گرنگی پێنەدەین، ناتوانین باس لەڕۆشنبیربوونی شار بکەین، تاوەکو شاری کۆن لەهەڕەشەی مۆڵ و گراج و فەوزا و ناشرینی بیناسازی بێ پیلان نەپارێزین، ناتوانین باس لەشاری مۆدێرن بکەین. گەر ئەوەمان کردە پڕۆژە، ئەوسا دەبێت باس لەبەپایتەختبوونی کولتوری بکەین. ئەم شارە ئێستا لەژێر هەڕەشەی بەگوندبوونێکی گەورەدایە، ئەم شارە بچوکە لەژێر هەڕەشەی پارەدا خەریکە شوناسی (شارە کۆنینەکەی ) لێ دەسەنرێتەوە و لەبەرامبەریشدا خەونی شاری مۆدێرن و تازەش لەنێو دروستبوونی گەراجی گەورە و مۆڵی ناشرین و ڕووخاندنی سینەماکاندا دەبێتە هەڵم. ئەمشارە کۆڵانە تەسک و باریکەکانی، وەک پیرمەسوور و سابوونکەران، لەبەردەم هەڕەشەی ڕووخان و بەگەراجکردندا بەرەو لەناوچوون دەچن. لەلایەکی دیکەوە جادەکانمان وەک قەفەسی گەورەیان لێکراوە و شیشبەندکراون و ئەمە لەژێر ناوی پاراستنی مرۆڤی پیادەیە لەپەڕینەوەدا، لەشارێکدا شوینی پەڕینەوە لەژێر ڕەحمەتی ئۆتۆمبێلدایە، هێزێکی نییە شوفێر ئیجبار بکات کەبوەستێت بۆ پیادە، نەترافیکی پەڕینەوەی تایبەت و نەپردی ژێرزەمینی و نەپردی پەڕینەوەی گونجاو کەقادرمە کارەبایەکەی کاربکەن و بۆ مرۆڤی پیرو پەکەوتەش بگونجێت ، جچای کەمئەندام. لەنێو ئەم شیشبەندیکردنەدا مرۆڤ واهەستدەکات بەنێو بەندیخانەیەکی گەورەدا ڕێدەکات، مرۆڤ لەسەر جادەکاندا یان لەژێر هەڕەشەی ئۆتۆمبێلە یان پابەندە بەیاساکانی شیشبەندیەوە، مرۆڤ وەک چەمک، وەک بیرکردنەوە لەسەر جادە و شەقامەکانمان ونە، ئەمەش وەها دەکات گومان بکەین لەنیەتی بەڕۆشنبیرکردنی شارەکە. لەم شارەدا کەشاری ڕۆشنبیریە بەتەعبیری زۆرێک، ئەوەندە ئۆتۆمبێل مافی هەیە، ئەوەندە مرۆڤ مافی پەڕینەوەی نییە و تەنانەت لەنەخشەی جادەکاندا مرۆڤ وەک بونەوەرێکی کولتوری فەرامۆش کراوە، جچای وەک بونەوەرێکی ڕۆشنبیری. شوێنی پەڕینەوەکان، شوێنی دوورن لەیەکدی و بێئەمانە لەبەرامبەر هێرشی ئۆتۆمبێل، جچای مرۆڤی پەکتەو کەمئەندام. گەر مرۆڤ لەبەر نەبوونی شوێنی گونجاوی پەڕینەوە، نەزانێت چۆن لەجادەکاندا بپەڕێتەوە، وموغامەرە بکات، ئۆتۆتۆمبێل و پیادە لەم شارەدا لەزۆرانبازیەکی بەردەوامدان . گەر پیادە مافی موغامەرە خۆکوژیەشی هەبێت، ئەوا شیشەبەندی شار ئەو هەستەی پێدەبەخشێت کەئەو بچوکترین بونەرەوە لەگوندێکی گەورەدا و دەبێت لەدەروازەی شیشبەندیەوە بپەڕێتەوە، ئیدی خووینەری ئازیزم، چۆن دەبێت باس لەپایتەختی ڕۆشنبیری بکەین، کەمرۆڤ لەپەڕێنەوەدا گرفتی هەبێت، گەر جادە و شەقام لەنەخشەی ئەندازەییدا، مرۆڤ دۆست نەبێت ، چۆن ئەم شارە دەبێتە شاری ڕوناکبیری…\nهەموو جارێک کەبەگەڕەکی جوانی عەقاریدا تێپەڕدەبم، بەتایبەت ئەو ئێوارانەی پۆلە ڕێشۆڵە دادەبارنە نێو درختەکان، ئەو ترسە موچرکەم پێدا دەهێنێت، لەوانەیە ئەم خانوو و شەقامانە لەبەردەم هێرشی ناکولتوری و بەڕبەڕیەتی پارەدا ببێت بەگەراجی گەورەو مۆڵی گەورەی سەر شیوازی تورکی، ئیدی چیدی شار ناناسینەوە، چیدی خۆمان نانسینەوە . گەر شار لەنێو شیشبەند و بەگەراجبووندا بناڵێنێت چۆن دەبێت بیر لەپایتەختی ڕۆشنبیری بکەینەوە!. بەدیوێکی تردا بازاڕیەت پێناسەی شاری کردووە، بە جادەو شەقامی شەعبی، شار وەک (باب شەرجی) بەغدا و (عەلاوی) بەردەم گەراجەکانی لێهاتووە، وەک بازاڕی پڕ زەلکا و قوڕی بەردەم ئیمام کازم و باتوبی موسڵی لێهاتووە ، شار بۆتە شتێکی دیکە کەنایناسین، شار بۆتە ڕووبەرێکی بێ سنوور بۆ شوینە شەعبیەکان، عەرەبانەی جگەر و عەرەبانەی کراس و عەرەبانەی سی دی و نۆکاو پاقلە و شێلم و هەنار و خورما و …هتد .. لەهەموو شوێنێکدا ئامادەیە، بەتایبەت دەمەو عەسران دوای کاتژمێر چوار، شار دەکەویتە بەر هێرشی عەرەبانەی بێ شومار کەلەهەموو کۆڵانەکانەوە هێرش دەبنە سەر سەنتەری شار و چیتر پیاسەکردن مانای نامێنبێت. عەرەبانەکان هێرش دەکەنە سەر هەموو ڕووبەرەکان، شار دەبێتە مەرزێکی گەورە و ئێوارە زووش شار وەک مریشکی کڕکەوتوو دەکوژێتەوە، شارێک شەو تادرەنگ بازڕو دوکانی نەکرێتەوە، شار نییە بەمانای وشە، ئیدی ئەم ڕووبەرە بەچ پێوەرێک پایتەختی ڕۆشنبیریە.\nنمونەیەکی دیکە لەهێرشکردنە سەر شوینە دیارەکانی شاری کۆن، جادەی سەهۆڵەکەیە، کەلتوریکی گەنجانەیە لەهەشتاکانەوە درێژ دەبێتەوە تاوەکو ئێستا، کولتێکە، سوب کولتورە، یاخود کولتوریکی بچوکە بۆ نەوەی ئێمە کەدەچینە کامڵیەوە و بۆ نەوەی نوێش شوێنێکە وەک شوناسی لێهاتووە، ئێستا بۆتە مەیدانێکی ناشرینی عەرەبانە و ئۆتۆمبێلی ترسناکی ئاسایش و پۆلیسی ترافیک و دەستگێڕ و شیسبەندی جادەش لەولا بوەستێت، ئەم شوێنە لەم فەوزایەدا فەرامۆشکراوە و هەموو شوناسەکەی لێ زەوتکراوە.\nئیدی دەبێت کامە شار بێت، کەباس دەکرێت ، دەبێت بکرێت بەپایتەختی ڕۆشنبیری! کەشوین ئاوەها بەردەوام هێرشی بکرێتە سەر، کەشاری کۆن لەناوچووندا بێت، شاری ڕوناکبیری لەکوێدایە . بەدیوێکی تردا بەڕێزانم، خۆی لەخۆیدا ئەم ناوە (پایتەختی ڕۆشنبیری ) لەڕووی مەفهومەوە ئیشکالیەت ئامێزە و وەرگێڕدراوە لەزمانی عەرەبی، لەزمانی عەرەبیدا ئەم دوو وشەیە جیانەکراوەتەوە (کولتور و ڕۆشنبیری) لەوشەی سەقافە (الثقافة) تەعبیر لەخۆی دەکات، بەڵام بۆچی دەبێت ئێمە بەڕێگەکانی ئەواندا هەنگاوبنێین، بەمەرجێک چەمکێکی جیهانی هەبێت و زمانەکەشمان ئەو نەرمیەی تێدا بێت، کەبتوانین لەڕووی زمانەوانیەوە، دوومانایە جیابکەینەوە لەیەکتری. بێگومان زمان بوونە لەخودی خۆیدا و گەر هەڵە لەزماندا کرا هەڵەیە لەبوونگەرایی ئەو ناولێنانە. پێشنیاری من ئەوەیە بڵێین ( پایتەختی کولتوری)، بۆ نمونە لەزمانی ئەڵمانیدا Kulturhauptstadt لەئینگلیزیدا Capital of Culture بەکار دێت ، لەهەموو زمانەکانی دونیادا وشەی کولتور بەکار دێت، وشەی ڕۆشنبیری باریکی فیکری و فەلسەفی و سیاسیە، بەمانای ڕۆشنبیری و ڕۆشنبیر کایەکی تایبەتە و کولتور هەموو کایەکانە. من ئاوەها بیردەکەمەوە کەڕۆشنبیری پابەندە بەو فیگورەی کەناوی (ڕۆشنبیرە) و تایبەتە بەو تێزەی کەناوی (ڕۆشنگەریە Aufklärung)، گەر ئەم شارەش ناوبینێن (پایتەختی ڕۆشنبیری ) ئەمە وەها دەکات کەخەیاڵمان بۆ شارێک بڕوات پڕێتی لەو فیگور و کەسە سەیر و پڕ کێشانەی کەناوی ڕۆشنبیرە. وەک ئادۆڕنۆ لەکتێبی مینیما مۆڕاڵیادا دەڵێت: (لەلاوازیەوەیە یان بەهرەمەندیەوە پیشەی ڕۆسنبیریان بۆ خۆیان هەڵبژاردووە)،، چونکە ڕۆشنبیر بەهەموو پێناسەیەک دەمانگەیەنێتە سەر ئەو بڕوایەی کە کەسێکی پڕ گرفتە، ڕۆشنبیر قەیران دروستدەکەن، سینیزمن (گاڵتەجاڕن )و هەمیشە ڕاڤەی دونیا دەکەن، خودایە سیاسەتی کوردیش بەهەموو هێزیکیەوە ڕقی لەم فیگورە جدییە.. بەمەش گەر سلێمانی ببێتە پایتەختی ئەم هەموو ڕۆشنبیرە، حەتمەن بەدڵی سیاسەت نابێت، بەتایبەت سیاسەتی کوردی لەمسەری ئۆپۆزیسەنەوە تائەوسەری ئیسلامەوی و کۆنزەڤاتیڤ، بەمەش بەدڵی کۆمەڵگەش نابێت، بەدڵی جیهانیش لەڕووبەرێکی بچوکدا بەرگەی ئەم هەموو ڕۆشنبیرە ناگرێت.\nهیوادارام ئەو ئازیزانەی کەپێشنیاری کردنی شاری سلێمانیان کردووە بەپایتەختی ڕۆشنبیری ئەم گفتوگۆیەم لێ قبوڵ بکەن و وەها تێنەگەن کەمن پشتگیری پێشنیاری وەها نیم، بەڵام ئازیزانم ئەمە گرفتی ڕۆشنبیرە، مادامەکی ئێوە پایتەختێکی ڕۆشنبیریمان لەسەر ڕووبەری یاسا بۆ پێکدێنن، ئەوە کاری ڕۆشنبیریە کەدەبێت هەمیشە دیوی نادیار و نەبینراو گفتوگۆ بکات، نەک ئەوەی کەدیار و ئاشکرایە. بەمەش گەر شار ببێت بەپایتەختی ڕۆشنبیری، ئیدی دەبێت لەم پایتەختەدا ئەم فیگورە گەمەی ڕۆشنبیری خۆی بکات، گەمەی ڕەخنەو جیاوازی و تاکڕەوی، ئەمەش لەم ناولێنانەوە دەستێپێدەکات، ئەمەی دەیڵێم جۆرێکە لەئەقڵی سینزمی ڕۆشنگەرانە…من وەک ئەڵتەرناتیڤ پێشنیاری (پایتەختی کولتوری) دەکەم لەجیاتی (پایتەختی ڕۆشنبیری یان ڕوناکبیری)، ئەم ناوە (پایتەختی کولتوری ) وەک شاریکی کولتوری نێزیکمان دەخاتەوە لەکارکتەری ئەم شارە، لەقسەخۆشی خەڵکی شارەکەوە بیگرە، تاوەکو کلوتوری چایخانەکانی وەک چایخانەی شەعب، لەسەیرانەکانی ڕۆژی هەینیان، بەمێژووی سەیرانەکانی پیرمێردی شاعیریشەوە، کە خەڵکی ئەم شارە وەک هەموو شارە کولتوریەکان حەزیان لە ئاهەنگ و نەورۆز کردنی و جوڵەی ڕۆشنبیری و سیمینارات و ڤیستیڤاڵی موزیکیە .. لێرەوە من، دوای دەستخۆشی لەو لیژنە دڵسۆزە کەبەتەنگی سلێمانیەوەیە، پێشنیاری ناوی ( شارێکی کولتوری ) دەکەم وەک لەوەی ببین بەپایتەختی ڕۆشنبیری، کەئیشکالیەتیکی دەسەڵاتی سیاسی و یاسایی و دابەشبوونەکانمان بیردینێتەوە. لەوانەشە پڕکێشی ئەوە بکەم و بڵێم، ئەم شارە بێ هیچ یاسایەک، بەبێ هیچ حکومەتێک دەمێکە بەرگری دەکات لەشوناسی کولتوری خۆی، کەچی ئێستاش لەژێر هەڕەشەی لەناوچووندایە، ئەم ڕەخنەیەم مانای ئەوە نییە کەمن پشتگیری هەوڵی پەڕلەمانتاران و کەسە دڵسۆزەکان ناکەم لەهەوڵیاندا، بەڵام پێشنیاری من ئەوەیە، ئەم شارە بەشاری کولتوری یان پایتەختی کولتوری پێناسە بکەین..\nلێرەوە دەمەوێت باس لەو کولتورە نوێیە بکەم کەچەند ساڵێکە لەم شارەدا گەشەی کردووە و شایەنی ئاوڕدانەوەی جدیە، کەئەویش دروستبوونی (قاوەخانەی یانزەCafe11) و (قاوەخانەی کولتوریە Kulturcafe) لەم شارەدا، کەدوو قاوەخانەن هەریەکەو بەستایلی خۆی کاردەکات و ئەتمۆسفێرەی خۆی هەیە، بەشێکە لەو بەرگریکردنە خۆڕسکەی لەشارێک کەهێشتا دروست نەبووە، شارێکی خەیاڵ بۆکراو، کەدەبێت لەهەناوی کولتورەوە لەدایک بێت، نەک لەشوناسێکی سیاسیەوە، یان بڕیارێکی حکومیەوە. قەیدی نییە باسیاسەت بێت و ئەم تێزە بگرێتە خۆی، بەمەش سیاسەت دەبێتە سیاسەتێکی زیندەگیانە و بەرگری لەشوناسی کولتوری شارێک دەکات، قەیدی نییە بائەمە ببێت بەپڕۆگرامی هەڵبژاردنی ئەنجومەنی پارێزگاری سلیمانی و جەنگی دیموکراتیانەی سیاسەت، بەڵام با لەهەمان کاتیشدا لەئاستی خوتبەی سیاسیەوە ببێینە کارکردن بۆ فراوانکردنی ڕووبەرەکانی کولتور، با لەدروشمی بریقەدارەوە بێینە سەر مەیدانی کارکردنی جدی. یەکەم هەنگاویش بەڕای من بەڕێزانم لەکارکردن بۆ پایتەختبوونی ئەم شارە (ئازادیە) ، بائەم شارە ببێت بەشارێک نمونەی قبوڵکردنی ڕای جیاواز و دیالۆگی ئەقڵانی بێت، باکولتوری جیاوازی و تاکڕەوی ئازادانە لەسەر ئاستیکی باڵا فراوانبکەین، نەک لەسەر ئاستی ئەو دروشمەی دەڵێت (، لێ گەڕی باتێپەڕ بێت)، ئەمەش نیزیکمان دەخاتەوە لەداڕزان بەناوی ئازادیەوە، نێزکمان دەخاتەوە لەفەوزا وەک لەکلتوری دیالۆگ، وەک چۆن ئەمڕۆ سەنتەرە ڕۆشنبیرییەکان لەمانا بەتاڵ بوونەتەوە، کاتی ئەوە هاتووە ئەم زۆر و بۆرییە بەناوی ڕۆشنبیریەوە کۆتایی پێ بێت. دەبا هەمووان کولتور ئۆرگانیزە بکەین، بەوەی یەکمجار سلیمانی (شاری کۆن) بپارێزین لەهەڕەشەی فەوتاندن و لەناوچوون ،. لەڕوویەکی دیکەوە با ئێمە بێن جارێ ڕێگربین لەو هەڕەشانەی لەسەر شاری سلیمانی هەن، کەفەوتاندنی ڕۆژبەڕۆژی (شاری کۆنە) بەسینەما دێرینەکەیەوە، بۆ نمونە با هێشتا (سینەما سیروان) بەشێوازە کۆنە جوانەکەی ماوە بیپارێزین لەئیفلاس و تەنانەت نۆژەنکردنەوەیەک بەپێچەوانەی ستایلە کۆنەکەی!، بابێین ژێر پردەکە ئۆرگانیزە بکەین و بازاڕی پەلەوەران و کەوبازان و قەیسەرییەکانی و مەیدانی ماستفرۆشان و ئاسنگەران و خومگرەوەکان و مزگەتە دیرنەکان و کۆڵانەکە کۆنەکانمان لەهێرشی ئۆتۆمبێل و بەگەراجبوون بپارێزین، بیانپارێزین لەبەرامبەر هێرشی بەڕبەڕیانەی مۆڵ و گەراجی ئۆتۆمبێلکردن و بینای تازەدا. هەڕەشەی تێکدانی خانووی کۆن و کۆڵانی باریک و کردنی شاری کۆنە بەگەراجی گەورە بەدەوری مۆڵە ناشرینەکان کەزۆر زوو کۆن دەبن، دەبنە ئاژەڵێکی پیری ئەفسانەیی ترسناک و ناشرین، باشار لەهەڕەشەی بەئەسفەلتکردن و کوتلەی کۆنکرێتی بپارێزین و درەختەکانمان لەهەڕەشەی بڕینەوە بپارێزین، ئەمانە هەڕەشەی جیدین دەبێت سیاسەت بیکات بەرنامەی کاری خۆی، گەر شاری کۆن بوونی نەبێت، لەهەناوی ئەویشدا شاری نوێ و مۆدێرینش مەحاڵە لەدایک بێت.\nلەهەموو شارێکی مۆدێرندا، شارێکی کۆن نوستووە. لەهەموو شارێکی کۆنیشدا کولتوریکی مۆدێرن نمایشی خۆیدەکات و خۆی تاقیدەکاتەوە، لێرەوە لە(قاوەخانەی یانزە Cafe11) دا کە موزیکی جاز دەبێتە میوانی و جازی کوردیمان گوێ لێدەبێت، ئەو خەونە لەو چرکەساتەدا دەبێتە هەقیقەت، بەوەی لەهەناوی شاری کۆندا خەونی نوێ لەدایک دەبێت، لەهەناوی شاری کۆندا جازی کوردی لەدایک دەبێت، ئەمەش زیندووترین نمونەیە، لەو ئێوارەی جازەدا، (شاری کۆن) کەبەشێکی گەڕەکی عەقاریە، وەک چەمکی (شاری کۆن) بەهەقەت مومارەسەی ئەو لەدایکبوونە نوێیەی کرد، لەگەڵ جازیستەکانمان ئەو چەمکە دەبێتە ڕاستەقینە و خۆی نمایشدەکات، من هەستمدەکرد خەونەکەم هاتۆتە دی، بەوەی سلێمانی جازی هەبێت، لێرەوە سلێمانی وەک پیشەی خۆی کولتورێکی نوێ نمایش دەکات، دەبێتە دەستپێشکەرێکی جیدی. من پێموایە هەر شارێک جازی هەبوو، مانای ئەوەیە کولتوری تێکەڵبوونی ڕەگەزی نێرو مێ دەبێتە کاراکتەری دیاری، ئەو کاراکتەرەی ئیسلامی سیاسی هەوڵی لێسەندنەوەی دەدەن لەمشارەدا. لێرەدا پێویستە ئەوە بڵێم، کەئەوەی دڵخۆشیە لەم قاوەخانەیەدا، (کەمن زۆربەی کات بەخۆم و کتێبەکانمەوە سووچێکی هێمن بۆ خۆم هەڵدەبژێرم)، تێبینی ئەوە دەکەم کەخانمە لەچک بەسەرەکان لەهەمووان زیاتر بەسەربەستیەوە لەوێ دادەنیشن و دەبن بەنمونەک بۆ ئەو خانمانەی کەحیجابیان سیاسی نییە، بەقەد ئەوەندەی بارێکی کایەی تایبەتی خۆیانە، پەیوەندی خۆیانە لەگەڵ ئایندا، من کەئەم خانمانە دەبینیم، بەختەوەر دەبم بەجیاکردنەوەی ئاین لەسیاسەت، ئاین وەک کایەکی تایبەت لەنێوان ئیندڤیدوم (تاک) و خواوەند، لەم شوێنە بچوکەدا ئیسلامی سیاسی گرەوی خۆی دەدۆڕێنێت. لەم شوێنە بچوکەی ئەم شارەدا کەدیزاین و جاز و فۆتۆگرافی و شیوەکاری دەبێتە شوناسی، ئەو هێزە نەبینراوە دەبینیم کەلەم شارە خۆی نمایشدەکات، دەیەوێت دوور لەهاوکێشەکانی سیاسەت شوناسێ شارێکی خەیاڵ بۆکراو لەخەونەوە بکات بەواقیع. لەهەناوی شاری کۆندا شاری مۆدێرن ئامادەیە، لەهەناوی کۆڵانە بچوکەکاندا، قاوەخانە و دوکانی گەلەری تابلۆ و باڕی بچوک و شوێنی سەمای هێمن و کافتریای موزیکی و شوێنی فرۆشتنی کاری دەستی و زۆریتریش ئامادەیە، بەمشیوەیە شار دەپارێزێت لەهەڕەشەی گوشاری چڵێسی، شار دەکرێتەوە بەنێو کولتور و ئەدەب و موزیک و ئازادیدا. لەشاری کۆندا شاری مۆدێرن ئامادەیە و لەشاری مۆدێرنیشدا شاریکی کۆنی کولتوری ڕەسەن پاڵکەوتووە، لێرەوە لەڕووبەرێکی بچوکی گەڕەکی عەقاری کەسیمای سلێمانیە، لەخانووی ژمارە یانزە ، لەکاتێکدا جاز نمایشی خۆی دەکات، شاریکی خەیاڵ بۆکراو خۆی درێژدەکاتەوە …\n• ئەم نوسینە بەدوو بەش لەڕۆژنامەی هاوڵاتی بڵابوونەوە، سەرەتایەک بوو بۆ بیرۆکەی دامەزراندنی گروپێک بەنای (کۆمۆنەی شار) کەئامانجی پارێزگاری کردنە لەشاری کۆنی سلێمانی ، دەکرێت لەهەموو شارێکدا ئرم گروپانە دروستبن ، لەپێناو پاراستنی سیمای کولتوری شارەکان . ئەم ڕایانەی سەرەوە بەشیکن لەو خەونانەی بەندەیە لەگەڵ هاوڕێ نوسەر و هونەرمەندەکانم (کۆمۆنەی شار) کەگروپیکە ئامانجی پاراستنی شاری کۆنی سلێمانیە لەهەڕەشی بەمۆڵکردن و بەگەراجبوون ..\nPrevious [ئیسرائیلیات له سیره‌ی موحه‌مه‌د] دا\nNext پریاسكه‌یه‌ك له گله‌یی … یوسف خه‌لیل


یاریی ناته‌واوی گشتپرسیی هه‌رێمی کوردستان/ حه‌سه‌ن ساڵحی\nبه‌شی وتار/ عێراق و هه‌رێمی کوردستان- پاش تێپه‌ڕینی نزیکه‌ی شه‌ش مانگ له ڕیفراندۆمه‌که‌ی 25ی ئه‌یلوولی 2017 کۆمه‌ڵێک گۆڕانکاری ڕووی داوه که زۆرینه‌یان به سه‌ر کورددا شکاوه‌ته‌وه و فه‌شه‌لی به خولیای سه‌ربه‌خۆیی و پێ هێنانی وڵاتی سه‌ربه‌خۆی کورد هێناوه و بۆته هۆی ته‌مێ و سزای به‌غدا به سه‌ر هه‌رێمدا.\nکوردپرێس- پاش هه‌وراز و نشێوی فراوان به هۆی لێکه‌وته‌کانی ڕیفراندۆمه‌وه له ئه‌نجامدا 16ی ئه‌کته‌وبری 2017 سوپای عێراق هاته که‌رکووک و ئه‌و ناوچه جێناکۆکه و دیکه‌ی ناوچه جێناکۆکه‌کان له ده‌ست کورد ده‌رهێنران. ئه‌وه‌ش به به‌رچاوی هاوپشتانی کورد له ڕۆژئاوا ڕووی دا و بوووه هۆی دووره‌په‌رێزیی سه‌رکرده کورده‌کانی عێراق و جیهان.\nپاش ئه‌م ڕووداوانه، سه‌ره‌ڕای پیشبینیی هه‌ندێک چاودێریی سیاسی سه‌باره‌ت به‌وه‌ی که پڕۆژه‌ی ڕیفراندۆم کۆتاییی پێهاتبێت و چووبێته مێژوووه‌وه به‌ڵام هه‌ڵوێست و لێدوانی هه‌ندێک له سه‌رکرده کورده‌کان باس له‌وه ده‌کات که هێشتاکه پڕۆژه‌ی سه‌ربه‌خۆیی کۆتاییی پێنه‌هاتوه و کورد ئه‌گه‌رچی به فه‌رمی پێداگری له سه‌ر چاره کردنی کێشه‌کانی له‌گه‌ڵ به‌غدا ده‌کات به‌ڵام بابه‌تی ڕیفراندۆم وه‌کوو خۆی ماوه‌ته‌وه و هیچ کام له سه‌رکرده کورده‌کان ئاماده نین ئه‌نجامی ڕیفراندۆم هه‌ڵبوه‌شێننه‌وه و به وته‌ی ئه‌و سه‌رکرده کوردانه ئه‌و "به‌ڵگه مێژوویییه" ئێستاش به‌رده‌وامه تاوه‌کوو له ده‌رفه‌تێکی گونجاودا جێبه‌جێی بکه‌ن.\nبه‌رزه‌خی ئه‌نجامی ڕیفراندۆم له نێوان گۆڕانکارییه سیاسییه‌کانی عێراقدا\nده‌وڵه‌تی هه‌رێمی کوردستان سه‌ره‌ڕای حوکمه‌که‌ی دادگای فیدراڵی عێراق سه‌باره‌ت به ناده‌ستووری بوونی ڕیفراندۆمه‌که‌ی هه‌رێمی کوردستان ئاماده نییه ئه‌نجامی ڕیفراندۆم هه‌ڵبوه‌شێنێته‌وه. به‌غداش له به‌رانبه‌ر هه‌رێمی کوردستاندا له سه‌ر پرسی بودجه، مووچه‌ی فه‌رمانبه‌ران و کردنه‌وه‌ی فڕۆکه‌خانه و پرسی سنووره‌کان و مه‌له‌فی نه‌وت نه‌رمی نانوێنێت و پێداگره له سه‌ر سزادانی هه‌رێمی کوردستان. هه‌ر ئه‌وه‌ش بۆته هۆی دووره‌په‌رێزیی سه‌رکرده کورده‌کان و جیابوونه‌وه‌ی هه‌رێمی کوردستان له عێراق لای ڕای گشتیدا.\nله لایێکی تره‌وه پێداگریی هه‌رێمی کوردستان له سه‌ر جێبه‌جێ کردنی ماده جێ کێشه‌کانی ده‌ستووری عێراق و داوای چاره کردنی کێشه‌کان به گفتوگۆ له میدیا خۆجێیییه‌کان و ئاوڕنه‌دانه‌وه‌ی به‌غدا له‌و بابه‌ته وای کردوووه جێبه‌جێ کردنی ئه‌نجامی گشتپرسی وه‌کوو زه‌رووره‌ت خۆ بنوێنێت و به‌غدا به نادیموکراسییه‌ت لای ڕای گشتی بناسرێت و هاوپشتیی جیهان بۆ کورد زیاتر ببێت و ئه‌وه‌ش بۆته هۆی ئه‌وه‌ی هه‌ستۆکیی پڕۆسه‌ی ڕیفراندۆم لای هه‌ندێک کۆڕی سیاسیدا که‌م ببێته‌وه.\nبه‌غدا پاش ئه‌وه‌ی به ته‌واوه‌تی ده‌روازه سنوورییه‌کان، فڕۆکه‌خانه‌کان و نه‌وتی هه‌رێمی کوردستانی کۆنتڕۆڵ کرد به نیازه ده‌سه‌ڵاتی هه‌رێم تا ئه‌و ڕاده‌یه سنووردار و که‌م بکاته‌وه که چیتر هیچ که‌سایه‌تی و به‌ره و قه‌باره‌یێکی سیاسیی کورد توانای ئه‌وه‌ی نه‌بێت ئه‌نجامی پڕۆژه‌ی ڕیفراندۆم جێبه‌جێ بکات. نموونه‌ی ئاشکرای ئه‌و بابه‌ته‌ش ئه‌وه‌یه به‌غدا له پڕۆژه یاسای بودجه‌ی 2018دا له جێگه‌ی ده‌سته‌واژه‌ی ده‌وڵه‌تی هه‌رێمی کوردستان، ده‌سته‌واژه‌ی پارێزگاکانی هه‌رێمی کوردستانی به کار هێناوه و له جێبه‌جێ کردنی بودجه‌شدا به‌نیازه ڕاسته‌وخۆ ته‌عامولی له‌گه‌ڵ پارێزگاریی پارێزگاکان هه‌بێت و پێکهاته‌ی ده‌وڵه‌تی هه‌رێمی کوردستان و وه‌زاره‌تخانه‌کانی هه‌رێم و ده‌وری ده‌ستووریی ئه‌و وه‌زاره‌تخانانه نیسبه‌ت به دیکه‌ی ناوچه فیدراڵییه‌کان بگۆڕێت.\nبه‌ڵام ده‌وڵه‌تی مه‌رکه‌زی بۆ جێبه‌جێ کردنی ئه‌و پلانه کێشه‌ی ده‌ستووریی زۆری هه‌یه. کورد داوای جێبه‌جێ کردنی ده‌ستوور ده‌کات و له ده‌ستووریشدا مافی ته‌واو به کورد دراوه. ده‌سه‌ڵاتی به‌هه‌م هێنان و ده‌رهێنانی نه‌وت له کێڵگه نه‌وتییه‌کانی هه‌رێمی کوردستان به کورد دراوه. به‌ڵام هه‌مان ده‌ستوور جه‌ختی کردۆته‌وه که فرۆشتنی نه‌وتی هه‌رێم ده‌بێت به چاودێریی ده‌وڵه‌تی فیدراڵ ئه‌نجام بدرێت و داهاته‌که‌شی بکرێته خه‌زێنه‌ی ده‌وڵه‌تی فیدراڵه‌وه. ئه‌و بابه‌ته گرینگه پاش گرفتی نێوان به‌غدا و هه‌ولێر که‌وتۆته په‌راوێزه‌وه و هه‌رێمی کوردستان به‌و بیانوووه‌وه که بودجه له به‌غداوه بڕا، تاک لایه‌نه و بۆ خۆی ده‌ستی کرد به هه‌نارده کردن و فرۆستنی نه‌وت له ڕێگای تورکیاوه و ئه‌وه‌ی برینه‌که‌ی کوردی ناسۆرتر کرد ئه‌وه‌ی بوو ماده‌ی 140 جێبه‌جێ نه‌کرا و چاره‌نووسی ناوچه جێناکۆکه‌کانی باکووری عێراق له‌لایه‌ن به‌غداوه بڕیاری له سه‌ر نه‌دراوه ئه‌وه‌ش له حاڵێکدایه که ده‌بوو تا کۆتاییی ساڵی 2017 یه‌کلایی بکرابا به‌ڵام کێشه‌که تا ئه‌مڕۆکه‌ش وه‌کوو خۆی ماوه‌ته‌وه.\nیاریی دوو ده‌می عه‌بادی به کارتی کورده‌وه له هه‌ڵبژاردنه‌کانی عێراق\nحه‌یده‌ر عه‌بادی سه‌رۆک وه‌زیرانی ئێستای عێراق بۆ هه‌ڵبژاردنی داهاتووی عێراق زیاترین پێویستی به ده‌نگی عه‌ره‌ب هه‌یه. به‌م دۆخه‌ی ئێستاشه‌وه که له کۆمه‌ڵگه‌ی عه‌ره‌بیدا هه‌موو شتێک دژ به کورده که داوای جیابوونه‌وه‌ی کردبوو، عه‌بادی هه‌وڵ ده‌دات سیاسه‌تی گوشار خستنه سه‌ر کورد درێژه پێبدات بۆ ئه‌وه‌ی ده‌نگی عه‌ره‌ب کۆ بکاته‌وه. حه‌یده‌ر عه‌بادی ئه‌گه‌ر له هه‌ڵبژاردنه‌که‌شدا سه‌ر بکه‌وێت ئه‌وا بۆ پێک هێنانی ده‌وڵه‌تی داهاتوو پلانی داناوه بۆ هاوپه‌یمانێتی کردن له‌گه‌ڵ باڵی هێرۆخان له یه‌کێتی و هه‌روه‌ها حیزبه‌که‌ی به‌رهه‌م ساڵح و چه‌ند حیزبێکی نوێی تر که پێگه‌یێکی ئه‌وتۆیان له نێو جه‌ماوه‌ری کورددا نییه. له لایێکی دیکه‌شه‌وه عه‌بادی هه‌وڵ ده‌دات گوشاری سه‌ر ده‌وڵه‌تی هه‌رێمی کوردستان زیاد بکات که دوو حیزبی پارتی و یه‌کێتی جومگه‌کانی ده‌سه‌ڵاتیان به ده‌سته‌وه‌یه و عه‌بادی به‌م شێوازه به‌نیازه به ناڕه‌زایی دروست کردن له هه‌رێمی کوردستان ڕێژه‌ی ده‌نگی ئه‌و دوو حیزبه که‌م بکاته‌وه. له خراپترین حاڵه‌تدا ئه‌گه‌ر دوو حیزبی پارتی و یه‌کێتی شکست بهێنن یان ڕێژه‌ی ده‌نگه‌کانیان دابه‌زێت ده‌وری حکوومه‌تی ناوه‌ند بۆ زیاد کردنی هێژموونیی خۆی له هه‌رێمی کوردستان زیاد ده‌کات و به‌ره‌ی سه‌رکه‌وتوو له به‌غدا چیتر پێویستی به ده‌نگی ئه‌و حیزبانه نابێت بۆ پێکهێنانی ده‌وڵه‌ت.\nیه‌که‌م ئه‌نجامی یه‌کگرتنه‌وه‌ی سیاسیی حیزبه کوردستانییه‌کان دژ به لێکه‌وته‌کانی ڕیفراندۆم\nپاش دابه‌زینی پشکی کورد له بودجه‌ی گشتیی عێراق که له 17 بۆ 12 له سه‌د که‌م کرایه‌وه کۆده‌نگی و یه‌کڕیزی له نێوان هه‌ر پێنج حیزبه سه‌ره‌کییه‌که‌ی کوردستان (پارتی، یه‌کێتی، گۆڕان، یه‌کگرتوو و کۆمه‌ڵی ئیسلامی) هاته دی و زۆرینه‌ی په‌ڕله‌مانتاران بێهیوایییان له بڕیاره‌کانی عه‌بادی سه‌رۆک وه‌زیرانی عێراق ڕاگه‌یاند و بژارده‌ی کشانه‌وه له پڕۆسه‌ی سیاسیی عێراقیان هێنایه ئاراوه و ژماره‌یێک له سه‌رکرده‌کانی پارتییش به تایبه‌ت مه‌سعوود بارزانی و هێمن هه‌ورامی و مه‌سروور بارزانی جارێکی تر پێداگرییان کرد له سه‌ر پاراستنی بژارده‌ی جێبه‌جێ کردنی ئه‌نجامی ڕیفراندۆم ئه‌وه‌ش وه‌کوو بژارده‌یێک به سه‌ر مێزی کورده‌وه. ده‌کرێت ئاوای بخوێنینه‌وه که به‌رده‌وام بوونی دۆخه‌که‌ی ئێستا له سه‌ر پرسی بودجه و مووچه وه‌کوو خاڵێکی باش بۆ کورد، سیمای سه‌رکرده وه‌په‌راوێزخراوه‌کانی کورد له هه‌رێمی کوردستان ده‌بووژێنێته‌وه و ده‌سه‌ڵاتی داڕێژه‌رانی پڕۆژه‌ی سه‌ربه‌خۆییی هه‌رێمی کوردستان له ساحه‌ی سیاسیی هه‌رێمدا زیاتر ده‌کات و وێ ده‌چێت ئه‌نجامه‌که‌شی دووره‌په‌رێزیی ئه‌و حیزبانه بێت که له به‌رنامه‌ی درێژخایه‌ندا هاوته‌ریب نیین له‌گه‌ڵ ئه‌و دوو حیزبه هه‌ر بۆیه‌ش ناکرێت باس له ته‌واو بوونی یاریی پڕۆژه‌ی سه‌ربه‌خۆییی کوردستان بکه‌ین.


بەرپرسانی عەرەبستان کۆتایی بە پێشێل کردنی مافی هاووڵاتیان بێنن - Mehr News Agency\n28 avrêlê 2019 - 16:28\nNews Code 26258\nبە ڕاپۆرتی ئاژانسی هەواڵی مێهر، شۆڕای باڵای فەتوای پارێزگای کوردستان بە دەرکردنی بەیاننامەیەک وێرای ئیدانە کردنی ئیعدامی ٣٧ هاووڵاتی شیعە لە عەرەبستان، ڕایگەیاند: بەرپرسانی سعوودی کۆتایی بێنن بە پێشێل کردنی بەردەوامی مافی هاووڵاتیانی.\nلەو بەیاننامەیەدا هاتووە: کرداری شەرم هێنەرانەی دەولەتی عەرەبستان لە ئیعدام کردنی ٣٧ هاووڵاتی و چالاکی مەدەنیی ئەو وڵاتە، بۆتە مایەی ئەسەفی کۆمەڵگای زانایان و ڕۆحانییەکانی سوننەی کوردستان و ئەو کردارە ناژیرانەیە هەست و سۆزی مرۆیی هەموو ئازادیخوازانی جیهانی بۆ هاودەنگی و هاودەردی لە گەڵ ئیعدام کراوان و بنەماڵەکانیان ورووژاندووە.\nلە بەشێکی دیکەی بەیاننامەکەدا جەخت لەوە کراوە: ئەوی لەمناوە بۆتە هۆی سەرسووڕمان و ڕاچڵەکانی هەمووان ئەوەیە کە ڕژیمی سعوودی کە ئێستا بۆ خۆی لە زەلکاوی شەڕی پڕ لە زیانی یەمەندا چەقیوە و هێشتاش شەرمەزاری کوشتنی خاشقجی و کارەساتی مێنا و ڕووداوەکەی مەکەیە، چۆنە توانیویەتی دەست بداتە جەمایەتێکی دیکەی لەو چەشنە.\nهەروەها شۆڕای باڵای فەتوای پارێزگای کوردستان لە کۆتاییدا وێرای ئیدانە کردنی دەوڵەتی عەرەبستان، ڕاشیگەیاندووە: ئێمە هاوکاتی ئیدانە کردن و دەربڕینی بێزاریمان لەو جۆرە کردارە توندوتیژ و نامرۆڤانەی بەرپرسانی سعوودی، خوازیاری ئەوەین کە چیتر بەرپرسانی ئەو وڵاتە گوێ بدەنە داخوازیی ڕەوای کۆمەڵگای مەدەنی و کۆتایی بێنن بە پێشێل کردنی بەردەوامی مافی هاووڵاتیانیان.\nشۆرای باڵای فەتوا


ترەمپ پیرۆزبایی ڕەمەزان لە مسوڵمانان دەكات – تۆڕی میدیایی خەڵک\nترەمپ پیرۆزبایی ڕەمەزان لە مسوڵمانان دەكات\n2019/05/06 - 1:15 PM\nدۆناڵد ترەمپ سەرۆكی ئەمریكا بەبۆنەی هاتنی مانگی پیرۆزی ڕەمەزانەوە پەیامێك پێشكەشی مسوڵمانانی جیهان دەكات.\nترەمپ لە پەیامەكەیدا دەڵێت “لەگەڵ مێلانیای هاوسەرم پیرۆزبایی هاتنی ڕەمەزان لە بنەماڵەی سەرجەم مسوڵمانانی ئەمریكا و جیهان دەكەم”.\nناوبراو بە ئاماژەدان بە دابەزینی قورئانی پیرۆز بۆ پێغەمبەری ئیسلام محەمەد درودی خوای لەسەر بێت، دەشڵێت “لەگەڵ دەركەوتنی مانگدا بنەماڵەی مسوڵمانان دەست بە خواپەرستی دەكەن و شكۆمەند دەبن”.\nلە سوێد نەخۆشی ڤایرۆسی جگەری بەهۆی خورمای ئێرانیەوە بڵاودەبێتەوە


رێكخراوێكی نەرویژی و دەزگای خێرخوازیی بارزانی گرێبەستێكی پزیشكی واژوو دەكەن - BCF\nشاندێكی رێكخراوی MAINی نەرویژی سەردانی دەزگای خێرخوازییان كرد و لەلایەن سەرۆكی دەزگاوە پێشوازییەكی گەرمیان لێكرا و گرێبەستی دابینكردنی كەلوپەل و پێداویستی پزیشكی لەنێوان هەردوولادا واژووكرا.\nرێككەوتی 25/10/2021 شاندێكی رێكخراوی MAINی نەرویژی لەمیانی سەردانیان بۆ هەرێمی كوردستان، سەردانی دەزگای خێرخوازیی بارزانییان كرد و لەلایەن بەڕێز موسا ئەحمەد سەرۆكی دەزگای خێرخوازیی بارزانییەوە پێشوازیی كران.\nلەدیدارێكی هاوبەشدا تیشك خرایە سەر چەند تەوەرێكی تایبەت بە كەرتی تەندروستی و چۆنێتی هاوكاریكردنی زیاتری بواری تەندروستی بۆ ئاوارە و پەنابەران و و كەرتی تەندروستی لەكوردستان و پرۆژەی ویلچەیر بۆ خاوەن پێداویستیانی تایبەت كرا.\nلەدیدارەكەدا هەردوولا واژووی پرۆژەی دابینكردنی هاوكاری بۆ ماوەی پێنج ساڵ لەبواری كەرتی تەندروستی بۆ ئاوارەكان و پەنابەران و پارێزگای نەینەوا و هەرێمی كوردستان كرا. لەو پرۆژەیەدا رێكخراوی MAINی نەرویژی هەڵدەستێت بە دابینكردنی كەلوپەل و پێداویستی جۆراوجۆری پزیشكی بۆ كەرتی تەندروستی لەكەمپی ئاوارە و پەنابەران و خۆجێی و هەروەها دابینكردنی كورسی جوڵاو (ویلچەیر) بۆ خاوەن پێداویستیانی تایبەت دابین دەكرێت و لەڕێگەی دەزگای خێرخوازیی بارزانییەوە رێوشوێنەكانی جێبەجێكردن و دابەشكردنی پرۆژەكان ئەنجام دەدرێت.\nPrevپێشترشێخان… كردنەوەی ماڵی گرنژینێ (خەندە) بۆ منداڵانی خاوەن پێداویستی تایبەت\nدواتركورسی و پێداویستی خوێندن بۆ باخچەی منداڵانی بارزان دابینكراNext


با وەزارەتی شارەوانی هەڵبوەشێتەوە!\nد . دڵشاد عەبدولڕەحمان\nیەکێک لەو بوارە خزمەتگوزاریانەی کەپەیوەندی ڕاستەوخۆی بەژیانی ئەگەرنەڵێین گشت ئەوابەدڵنیاییەوە زۆربەی خەڵکی هەیە، خزمەتگوزاریەکانی شارەوانی یە.بۆ پێشکەشکردنی خزمەتگوزاری باش وخێراو چارەسەری ڕۆتینی زیاد کەهاوڵاتیان چەندین ساڵە بەدەستیەوە دەناڵێنن، هەڵوەشاندنەوەی وەزارەتی شارەوانی لەکابینەی نۆ باشترین چارەسەرە.بڕیارێکی وەها جگە لەکەم کردنەوەی بودجەی بەکاربردنی وەزارەت ،کارێکی وادەکا هاوڵاتیان لەمەڵبەندی پارێزگاگان ئەومامەڵانە ئەنجام بدەن کەجاران پایتەختی دەویست وەلەلایەکی دیکەوە کە دەسەڵاتی وەزارەت دادەبەزێ بۆ فەرمانگەکانی پارێزگاکان ئەمە وادەکا فەرمانگەکانی شارەوانی خێراتر بەپیر داخوازی هاوڵاتیانەوەبچن بۆپێشکەشکردنی خزمەتگوزاریەکان.\nئەگەر ئەوڕاستیەش بزانین کە جۆری کاروپسپۆڕی شارەوانی بەهیچ جۆرێک پێویستی بەیەک بڕیارو یەک ستراتیجی کارکردنی سەرانسەری نیەهەتا وەزارەتێک پێویست بێ بۆئەوکارە.،بەتایبەتیش کەلەپارێزگاکان ئەنجومەنی شارەوانی هەڵبژێردراوهەیە کەدەکرێ سەرجەم دەسەڵاتەکانی وەزارەت پیادەبکا بەهەماهەنگی ئەنجومەنی پارێزگاکان وخودی پارێزگار.لەهەمان کاتیشداهەنگاوێکی لەوجۆرە زۆرێک لەڕەخنەوگلەیی ڕۆژانەی هاوڵاتیان کەلەئێستادا ئاڕاستەی حکومەتی هەرێمی دەکەن ئاڕاستەکەی دەگۆڕێت بۆحکومەتەخۆجێییەکان کەئەوەش بەقازانجی ناوبانگی حکومەتی هەرێم دەشکێتەوە.\nلەڕوانگەی ئەوڕاستیانەو چەندین بەهانەی تری ڕەوا داوا لەپەرلەمانی کوردستان وئەوانەی بەسەروکاری پێکهێنانی کابینەی داهاتوە خەریکن دەکەم کەبەجددی ئەم پێشنیارە بخەنە بەرباس ولێکۆڵینەوە بۆوەرگرتنی بڕیاری پێویست کەخزمەت بەسەرجەم هاوڵاتیانی هەرێم بکا.\nهەروەها داوالەکەناڵەکانی میدیادەکەم کەئەم بابەتە بکەنەباس وخواسێکی میدیایی گرنگ هەتاڕۆڵی خۆیان ببینن لەدروستکردنی بڕیاری گونجاو لەو بابەتە گرنگە.


سەفین دزەیی: راگرتنی كارەكانی رووسنەفت كاتین\nبەرپرسی فەرمانگەی پەیوەندییەكانی دەرەوەی هەرێمی كوردستان بۆ دەزگاكانی راگەیاندن دیاریكرد کە راگرتنی كاری كۆمپانیای رووسنەفت لە بلۆكێكی نەوتی هەرێمی كوردستان بەهۆی شەڕ لە رۆژئاوای كوردستان كاتییە و دەست بەكارەكانیان دەكەنەوە. دەشڵێ، كردنەوەی هەر دەروازەیەكی نوێ دەبێت بە هاوئاهەنگی لەگەڵ هەرێمی كوردستان بێت و باشترە لەم قۆناغەدا پەرە بە دەروازەی ئیبراهیم خەلیل بدرێت.\nسەفین دزەیی، بەرپرسی فەرمانگەی پەیوەندییەكانی دەرەوەی هەرێمی كوردستان لە كۆنگرەیەكی رۆژنامەوانیدا رایگەیاند: "وەستانی كاری كۆمپانیای رووسنەفت لە بلۆكێكی هەرێمی كوردستان بەشێوەیەكی كاتی ئاساییە، بەڵام ئەوان بڕیاری سەرمایەگوزاری خۆیان داوە و بەردەوامیش دەبن.\nبەرپرسی فەرمانگەی پەیوەندییەكانی دەرەوەی هەرێمی كوردستان ئەوەشی گوت:" كردنەوەی هەر دەروازەیەكی نوێ لە هەرێمی كوردستان دەبێت بە هاوئاهەنگی لەگەڵ هەرێمی كوردستان بێت، ئەو بابەتەی هەمیشە توركیا و ئێران باسی دەكەن كە چەندین دەروازەیەكی سنووری و ئاڵوگۆڕی بازرگانی هەیە، ناكرێت توركیا تەنیا تەركیز لەسەر دەروازەی ئیبراهیم خەلیل بكات بۆ ئەوەی چەندین دەروازەی هەبێت، بەڕای من ئەوە بیرۆكەیەكی زۆر ئاساییە، بەڵام لەم كاتەدا دەكرێت برەوی زیاتر بە دەروازەی ئیبراهیم خەلیل بدرێت، چونكە هەرێمی كوردستان وەبەرهێنانێكی زۆری لە تۆنێلی گەلی زاخۆ كردووە بۆ ئەوەی كارئاسانی زیاتر هەبێت بۆ هاتووچۆی بازرگانی. ئەگەر ئەو دەروازەیە بكرێتەوە لەڕووی ئابوورییەوە كێشەی نییە، بەڵام لەڕووە عەمەلییەكەوە چۆن دەكرێت، چونكە لایەنێكی لەدەستی سووریادایە و ئەوەی دیكەش پەیوەندی بە هەرێمی كوردستانەوە هەیە. لەبەرئەوە هەركارێك بكرێت دەبێت پەیوەندی بە هەرێمی كوردستانەوە بكرێت و راوێژ و گفتوگۆ هەبێت".\nسەبارەت بە پەیوەندییەكانی هەرێمی كوردستان و بەغدا، سەفین دزەیی ئاماژە بەوە دەدات:" رەنگە ئێستا حكوومەتی عێراق نەتوانێت تەركیز لەسەر هەموو بابەتێك بكات، بەداخەوە ئەو بەرەوپێشچوونەی هەبوو نزیكبووین لە رێككەوتن لەگەڵ عێراق، بەڵام ئەو رووداوانەی لە سەرەتای مانگی دە هاتە پێش و خۆپیشاندانەكان پەیوەندی و گفتوگۆكانی سست كردووە، ئێمە ئامادەین بۆ گفتوگۆ و دانووستاندن. حكوومەتی هەرێمی كوردستانیش پشتیوانی تەواوی حكوومەتەكەی عادل عەبدولمەهدی دەكات و ناكرێت خۆپیشاندانەكان بەلاڕێدا ببردرێن".


سلێمانی؛ سبەینێ گەڕەكێك بێ كارەبا دەبێت – تۆڕی میدیایی خەڵک\n2020/08/10 - 5:15 PM\nلیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری هاووڵاتیانی دانیشتووی گەڕەكی ( ڕزگاری) دەكات ، كە سبەینێ بەهۆی بەستنی پێوەری زیرەكەوە بێ كارەبا دەبن.\nلیژنەی سەرپەرشتیاری پڕۆژەی تۆڕی زیرەكی كارەبا لە سلێمانی لە ڕاگەیەنراوێكدا ئاماژەی بەوەكردووە، ئاگاداری دانیشتوانی گەڕەكی ( ڕزگاری ) ، فیدەری (55) دەكەین ، سبەینێ سێ شە‌ممە (11/8/2020) پێوەری زیرەكی كارەبایان بۆ دەبەسترێت.\nدەشڵێت: “ سبەینێ لە كاتژمێر (7 ی بەیانی بۆ 12ی نیوەڕۆ) كارەبای نیشتمانی و مۆلیدەیان نابێت، واتە مۆلیدەی ئەهلی سەر ئەو فیدەرە نابێت كار بكەن، ئەوەش لە پێناو سەلامەتی گیانی تیمەكانی كارەبا و هاووڵاتیان خۆیان”.\nجەختیشی كردۆتەوە ، بەستنی پێوەرەكە بێ بەرامبەر و هیچ بڕە پارەیەك لە هاووڵاتی وەرناگیرێت و خەرجییەكەی لەسەر حكومەتە.\nپێوەری زیرەكی كارەبالیژنەی سەرپەرشتیاری پڕۆژەی تۆڕی زیرەك / سلێمانی\nسلێمانی؛سبەینێ بەستنی پێوەرەی زیرەكی كارەبا دەگاتە ئەم گەڕەكە


یاریزانانی هەولێر پەیوەندی بە یانەكانی عێراق دەكەن\nدوای ئەوەی یانەی هەولێر بەفەرمی لە خولی نایابی تۆپی پێی عێراق كشانەوەی راگەیاند، چەند ئەستێرەكانی ئەو یانەیە پەیوەندی بە یانەی نەوتی ناوەڕاستەوە دەكەن.\nراگەیاندنی یانەی نەفتی ناوەڕاست بەفەرمی گرێبەستكردنی لەگەڵ 5 ئەستێرەی یانەی هەولێر راگەیاند بۆ ئەوەی لە گەڕی دووەمی خولی نایابی عێراق یارییان بۆ بكەن، یاریزانەكانیش برێتین لە فەرحان شكور، نیاز محەمەد، ئیڤان خالید، بارزان شێرزاد و دیار رەحمان.\nیانەی نەفتی ناوەڕاست بەشێوەی خواستن تا كۆتای ئەم وەرزە گرێبەستی لەگەڵ ئەو یاریزانانەی یانەی هەولێر كردووە بۆ ئەوەی لە گەڕی دووەمی خولی نایابی عێراق یارییان بۆ بكەن، هەروەها بەشداریی لە یارییەكانی پاڵەوانیەتیی عەرەب بكەن دوای ئەوەی یانەكە قۆناغی كۆمەڵەكانی پاڵەوانیەتییەكەی تێپەڕاند.\nئەمە لە كاتێكدایە كە یانەی هەولێر دوای ئەوەی بەفەرمی كشانەوەی لە خولی نایابی عێراق راگەیاندوو، دەستبەرداری سەرجەم یاریزانەكانی ببوو و هەروەها رێگەی دابوون گرێبەست لەگەڵ یانەی تری ئیمزا بكەن.\nبەگوێرەی زانیارییەكان چاوەڕوان دەكرێ لە چەند رۆژی داهاتوودا لە ماوەی گواستنەوەی زستانەی یاریزاناندا چەند یاریزانی تری یانەی هەولێر گرێبەست لەگەڵ یانەكانی ناوەڕاست و باشووری عێراق ئیمزا بكەن.\nجێی باسە یەكەتیی تۆپی پێی عێراق بڕیاریداوە ئەگەر یانەی هەولێر لە بڕیاری كشانەوەی خولی نایابی عێراق پەشیمان نەبێتەوە، سزایەكی قورسی بدات، سزایەكەش برێتی دەبێت لە دابەزینی بۆ خولی پلە یەك و هەروەها پێبژاردنی 25 ملیۆن دیناری عێراقی.\nوشە/ ئامانج ئەكرەم


رۆمانی رۆژێک له‌و ساڵانه هه‌ڵده‌گرم بڵاوده‌کرێتەوە - بنکەی روناکبیریی گەلاوێژ :: Gelawej\nرۆمانی رۆژێک له‌و ساڵانه هه‌ڵده‌گرم بڵاوده‌کرێتەوە\nچاپکراو Jan 9, 2020\nبڵاوکراوەکانی نووسیار لە وەرزی نوێی کتێبەکانیدا به‌مزوانه ڕۆمانی (ڕۆژێک له‌و ساڵانه هه‌ڵده‌گرم)ی ڕۆماننووس ئارام محه‌مه‌د چاپ و بڵاوده‌کاته‌وه، بەمەش بڵاوکراوەکانی نووسیار یەکەمین ڕۆمانی خستە نێو زنجیرەی خەرمانەی نووسیار بۆ ڕۆمان.\nله‌باره‌ی ئه‌م به‌رهه‌مه‌وه، ڕۆماننووس ئارام محه‌مه‌د لە لێدوانێکى تایبەت بە سایتى گەلاوێژ وتى: ''به‌شێکی ئه‌ده‌بی گێڕانه‌وه، خه‌ریکی ئاوڕدانه‌وه‌یه له ڕابردوو، تاوه‌کو ئێستا و داهاتوو بخاته به‌رده‌م تێگه‌یشتنێکی ڕوون و ئاڵۆزییه‌کان شڕۆڤه بکات. ئه‌م کاره ئه‌زموونێکی جیاوازی منه، له بواری گێڕانه‌وه‌دا، جه‌خت کردنه‌وه‌یه له‌سه‌ر چه‌مکێکی گرنگ، که خه‌ریکه ده‌که‌وێته په‌راوێزه‌وه، ئه‌ویش چه‌مکی ئازادیی تاکه، له‌به‌رده‌م پرسیاری ئه‌وه‌ی ئایا به ڕاستی ئێمه ده‌زانین ئازادی چییه، کاتێک به‌ر ئه‌و پانتاییه که‌وتین چیمان لێهات، ئه‌ی ئێسته چی بکه‌ین؟ بۆ ڕۆچوون له ورده‌کارییه‌کان، پێویستمان به قسه‌کردنه، گێڕانه‌وه ده‌رگا‌ی ڕزگاربوونه له مۆته‌که‌ی ئه‌و حه‌کایه‌ته‌ی، که نزیکه‌ی سی ساڵه وه‌ک تارماییه‌ک به‌سه‌ر تاکه‌وه‌یه''.\nلە پەڕەگرافێکى رۆمانەکەدا هاتووە:\n''ئێستاکه هیچ شتێک وه‌ک نووسین ئارامبه‌خش نییه، ئه‌وه‌تا له به‌رانبه‌رتدا وه‌ستاوم و قسه‌ت بۆ ده‌که‌م. لێره و له‌و ماوه‌یه‌دا ده‌توانم بارته‌قای هه‌موو ناخۆشییه‌کانی ژیانم چێژ له‌و گفتوگۆیه وه‌ربگرم. ده‌مه‌وێت له‌ناو ئه‌و نووسینه‌دا تێر لێت بڕوانم و ئه‌و کارانه‌ی نیوه‌چڵنیان نه‌مکردوون، ته‌واویان بکه‌م. ده‌زانم ئه‌مه کارێکی ئاسان نییه، لێ له‌ناو ئه‌و دۆخه‌دا قاڵ بوومه‌ته‌وه. ئیتر ئاوایه، مرۆڤ که لایڕوون بوو بۆ کوێ ده‌چێت، باشتر ڕێگه‌که ده‌بڕێت''.\nئارام محه‌مه‌د لە چەند دێرێکدا:\n- ناوى تەواوى: ئارام محه‌مه‌د عەبدولڕەحمان\n- پیشەى ئەدەبى: ڕۆماننووس\n- لە رۆژى 25/10/١٩٨٤ لە ناحییه‌ی بالیسان سه‌ر به پارێزگای هه‌ولێر لە دایکبووە.\n- لە ساڵى 1998 خوێندنى سەرەتایى لە خوێندنگاى سه‌روچاوه‌ی تێکه‌ڵاو تەواو کردووە.\n- لە ساڵى 2004 خوێندنى ناوەندى و ئامادەیى لە خوێندنگای (ئاراسن) له شارۆچکه‌ی سه‌روچاوه‌ی سه‌ر به رانیه تەواو کردووە.\n- لە ساڵى 2008 بڕونامەى به‌کالۆریۆسی له زمانی ئینگلیزی لە زانکۆی دهۆک وه‌رگرتووه.\n- لە ساڵی 2012 خەڵاتی لاوی ساڵی وه‌زاره‌تی ڕۆشنبیری بۆ بواری ڕۆمان وەرگرتووە.\n- لە ساڵی 2013 بۆ چیڕۆکی (دەزگیرانی گۆڕستان) لە ڤیستیڤاڵی هەتاو بۆ ئەدەبی گەنجان خەڵاتی دووەمی چیڕۆکی وەرگرتووە.\n- لە ساڵی 2014 بۆ چیڕۆکی (زمانی دیوار) خەڵاتی یەکەمی ڤیستیڤاڵی گەلاوێژی بۆ بواری چیڕۆک وەرگرتووە.\n- لە زۆربە ی ڕۆژنامه و پاشکۆ ئەدەبییەکانی کوردستان، چیرۆک و وتاری ئه‌ده‌بی بڵاوکردۆ‌ته‌وه.\nخاوەنی چەند ڕۆمان و کۆمه‌ڵه چیڕۆکە بەناوەکانى:\n- سه‌مای سڕبوون، رۆمان، 2012.\n- خه‌وتوو، رۆمان، 2014.\n- مه‌رگی مێژوونووس، رۆمان، 2016.\n- ده‌رگه‌کانیش هیلاکن، چیرۆک، 2018.\n- رۆژێک لەو ساڵانە هەڵدەگرم، رۆمان، 2020.


کەسایەتییەکی خۆشناوی ئازەری زمان ماڵئاوایی لە ژیان کرد\nزایینی: ٠٥-٠٧-٢٠١٧ - هەتاوی: ١٣٩٦/٠٤/١٤ - ١٨:٠٤ تاران قه‌باره‌ی فۆنت:\nکوردستان میدیا: کەسایەتییەکی خۆشناوی ئازەری زمانی شاری بۆکان ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی دووشەممە ڕێكه‌وتی ١٢ پووشپه‌ڕی١٣٩٦ی هەتاوی كه‌سایه‌تی خۆشناو و جێگای باوه‌ڕی خه‌ڵكی شاری بۆكان "نورۆڵڵا قوربانزادە" یەکێک له وێنەگرە دێرین و بەناوبانگەکانی شاری بۆکان بە هۆی نەخۆشی له نەخۆشخانەی شاری بۆكان ماڵئاوایی له ژیان كرد.\nنورۆڵڵا قوربانزادە دوای کۆچکردوو "ئیسماعيل خان فەرۆخی" دووهەمين كەس بوو كه خزمەتی وێنەگری به خەڵكی بۆكان كردووه.\nله سەردەمي شۆڕشی ٥٧دا زۆر وێنەی پێشمه‌رگه‌کانی حیزبی دێموكراتی کوردستانی ئێرانی كێشاوه و پاش گرتنه‌وه‌ی بۆكان له لایه‌ن ڕیژیمی ئێران، ئازار و ئه‌زیت دراوه؛ناوبراو لای خەلکی بۆکان جێگەیەکی تایبەتی هەبوو و بە کەسێکی خۆشناو و خۆشه‌ویست دەناسرا.\nوێنەگریی قوربانزاده ئارشیوێكی ده‌وڵه‌مه‌ندی وێنەگری لە بۆكان بوو.\nناوبراو لەگەڵ شەهید "سه‌روان ئه‌فشین" زۆر دۆست بووه و بۆیه پاش شه‌هید بوونی سه‌روان ئه‌فشین هه‌میشه وه‌ك شۆڕشگێر و قاره‌مان باسی ده‌كرد.\nحیزبی دێموکراتی کوردستانی ئێران سەرەخۆشی لە بنەماڵە، خزم و کەس و کاری ناوبراو دەکات و خۆی بە شەریکی بە خەمیان دەزانێت.


کوردستانپۆست: كوردستانپۆست به به‌ڵگه‌وه، مه‌له‌فی سەعدی ئەحمەد پیرە هه‌ڵده‌داته‌وه\nبۆ یەكەمجار تایبەت بە كوردستانپۆستلە بەڵگەنامەى یەكەمدا كە بە نووسراوى سەرۆكایەتى كۆمار_ جیهازى مخابرات و سەرچاوە نهێنیەكان لە دەرەوەى عێراق لە سەفارەتى عێراق لە نەمسا، لە رێككەوتى 23-1-1994، سەعدی ئەحمەد پیرە وەك سیخوڕێك بۆ حكومەتى بەعسى كارى كردووە، هاوكات ئاماژەش بە ناوى سەعدى پیرە و پلەكەى دەكات،...\nچاودێرێك: بە پێى بەڵگەنامەیەكى تایبەت كاندیدێكى لیستى هاوپەیمانى كوردستان 7 ساڵە مەعاشى بن دیوار وەر ئەگرێت\nبە پێى بەڵگەنامەیەكى تایبەت، و بڕیارى سەرۆكایەتى ئەنجومەنى وەزیران بە ژمارە 143 بەروارى 9-10-2003 كە وەك فەرمانى وزارى سەرۆكایەتى حكومەت دەركراوە، 32 كەس بە ناوى هەوڵاتیەوە بۆ بزووتنەوەى ئیسلامى دامەزرێنراون، كە لە لەسەر وەزارەتەكانى (پەروەردە، كشتوكاڵو ئاودێرى، شارەوانىو گەشتو گوزار، تەندروستى)، دەبنە...\nکوردستانپۆست: ئه‌و که‌رکوکییه‌ی بۆ میت و ژیته‌می تورک کاری ده‌کرد، نهێنی ده‌درکێنێت (13)\nله‌م به‌شه‌دا که بریتییه له سێ فلیمی ڤیدیۆ، بروسک ێڵدرمی که‌رکوکی که 14 ساڵ کاری سیخوڕی بۆ تورکیای فاشی کرد، نهێنی تیرۆر کردنی نووسه‌رو ڕۆژنامه‌نووسی تورک ئۆغر مه‌نجو به‌ده‌ستی وه‌لێد ناوێک که ئه‌ویش تورکمانێکی که‌رکوکیه ده‌درکێنێت، پاشان خودی ئه‌رگه‌نه‌کۆنه‌ییکان وه‌لید ده‌کوژن، تا جێ پێی بکوژه‌که‌ی...\nکوردستانپۆست: ئه‌و که‌رکوکییه‌ی بۆ ژیته‌می تورک کاری ده‌کرد، نهێنی ده‌درکێنێت (12)\nبروسک له‌م به‌شه‌دا نهێنی نوێ ده‌درکێنێت، باس له نهێنی چه‌کی ئه‌تۆمی، که کۆمپانیای پارتی که خاوه‌نه‌که‌ی مه‌سعود به‌رزانیه، ده‌گه‌ننه ده‌ست ئه‌مریکیه‌کان، هه‌روه‌ها بروسک باس له ئه‌نگین ئالان ده‌کات که شه‌قی هه‌ڵداوه له مه‌سعود به‌رزانی له‌سه‌ر ئه‌وه‌ی که مه‌سعود مسته‌فا خاوه‌نی کۆمپانیای...\nڕێبه‌ر جه‌مال: یه‌کێتی به‌ته‌نها مافی میلله‌تی کوردی نه‌خوارده‌وه\nمن ئه‌مه‌وێت هه‌ندێ ڕوونکردنه‌وه بکه‌م له سه‌ر هه‌ردوو ماڵپه‌ری http://pukmedia.com و http://gksat.tv که چۆن به بێ گوێدان به یاساکانی پرۆگرامۆکه‌ی ژوومله joomla.org مافی ئه‌و کۆمپانیا پێشێل ئه‌که‌ن.joomla.org پرۆگرامۆکه‌یه‌که بۆ دروست کردن و به‌ڕێوه بردنی ماڵپه‌ر به شێوه‌یه‌کی بزۆك واتا...\nکوردستانپۆست: ئه‌و که‌رکوکییه‌ی بۆ میت و ژیته‌می تورک کاری ده‌کرد، نهێنی ده‌درکێنێت (11)\nله‌م دوو به‌شه‌ی خواره‌وه‌دا، بروسک نهێنی تازه ده‌درکێنێت، که به‌رانبه‌ر زاخۆ بۆیله‌رێکی "مه‌نجه‌ڵێکی گه‌وره‌یه"گه‌وره‌ی ئاوگه‌رمکردن هه‌یه، که بۆ ئاو گه‌رمکردنی ئه‌و مه‌عسکه‌ره دانراوه، پاش ئه‌وه‌ی ئه‌وه‌ی که تورکییای فاشی ئه‌شکه‌نجه‌ی زۆری شۆڕشگێڕانی کوردی داوه‌و و پاشان له ژێر ئه‌شکه‌نجه‌دا...\nکوردستانپۆست: ئه‌و که‌رکوکییه‌ی بۆ ژیته‌می تورک کاری ده‌کرد، نهێنی ده‌درکێنێت (10)\nله‌م به‌شه‌دا بروسک (یڵدرم) ئه‌و که‌سه‌ی که 14 ساڵ له ئه‌نجامی هه‌ژارکردن و نه‌دارکردندا، کاری سیخوڕی بۆ فاشسته‌کانی تورک کردوه‌و، له‌م به‌شه‌دا ئه‌و سیخوڕ جێگه‌ی ته‌رمی شارده‌نه‌وه‌ی ئه‌و 75 پێشمه‌رگه‌ی یه‌کێتی نیشتیمانی کوردستان ئاشکرا ده‌کات، که به‌یارمه‌تی پیاوه‌کانی بارزانی یه‌ک یه‌ک و دوو دو...\nد. ناسر سۆرانی: هۆشیاریی ته‌ندروستی بۆ تاکی کورد به‌شی (6) ئازاری پشت\nخوێنه‌ری به‌رێز... بۆ ئه‌وه‌ی له‌م به‌شه بگه‌یت ده‌بێت به‌شی پێنجه‌مت خوێندبێته‌وه.که‌ی ده‌چیت بۆلای دکتۆر ئه‌گه‌ر ئازاری پشتت هه‌بوو ؟ به‌شێوه‌یه‌کی گشتی پشت هێشان، خۆت ده‌توانی هه‌ڵسوکه‌وتی له‌گه‌ڵدا بکه‌یت وه‌ک له به‌شی پینجه‌مدا روونم کرده‌وه، به‌ڵام له هه‌ندێ حاڵه‌تدا ده‌بێ بچیت بۆ لای دکتۆری...\nکوردستانپۆست: ئه‌و که‌رکوکییه‌ی بۆ ژیته‌می تورک کاری ده‌کرد، نهێنی ده‌درکێنێت (9)\nله‌م به‌شه‌دا سندوقه ڕه‌شه‌که نهێنی فرۆشتنی 3 ڕاکێتی دژه هه‌وایی ڕوسی ئاشکرا ده‌کات، که ماڵی با‌رزانی به پارتی کرێکرانی کوردستان (PKK) فرۆشت به 3 ملیۆن مارکی ئه‌ڵمانی، دوای ئه‌وه هه‌ر خۆیان به‌یارمه‌تی خودی پیاوه‌کانی بنه‌ماڵه‌ی با‌رزانی، حه‌شارگه‌ی ڕاکێته دژه هه‌واییه‌کان بۆ میتی تورک ئاشکرا...\nکوردستانپۆست: ئه‌و که‌رکوکییه‌ی بۆ میت و ژیته‌می تورک کاری ده‌کرد، نهێنی ده‌درکێنێت (8)\nله‌م به‌شه‌دا بروسک خۆیمان پێده‌ناسێنێ، هه‌روه‌ها ئاشکرای ده‌کات که پێشتر خۆی پێشمه‌رگه‌ی یه‌کێتی نیشتیمانی کوردستان بووه.باس له‌وه‌ش ده‌کات که چۆن به‌هۆی بنه‌ماڵه‌ی به‌رزانی و تاڵه‌بانی، قاره‌مانێک یا په‌پووله‌یه‌ک ده‌بێته جانه‌وه‌رێ دژ به نه‌ته‌وه‌که‌ی خۆی، هه‌روه‌ها به‌ڵگه‌شمان ده‌داتێ که فاشییه‌کانی...\nمه‌حمود سۆرانی: سه‌رکرده‌یه‌کی دیکه‌ی ئاشبه‌تاڵ، د. مه‌حمود سۆرانی بناسن\nسه‌رنج: هه‌مان نووسینه له به‌شی کاریکاتێره‌که‌شدا نووسراوه‌ته‌وه سیاسه‌ت بۆته بازرگانییکردن و سه‌وداو مامه‌ڵه‌کردن، بۆ نمونه، که ئه‌چم بۆ لای مه‌سعود ئه‌ڵێم ئاگات له خۆت بێت جه‌لال تاڵه‌بانی به ته‌مایه موئامه‌ره‌ت لێبکات، هه‌قی ئه‌و زانییاریه چه‌ند ده‌فته‌رێکی لێ وه‌رئه‌گرم ، دوایی ئه‌چم بۆ...\nکوردستانپۆست: به‌ڵگه‌یه‌کی بچوک که به خواستیی پارتی و یه‌کێتیی که‌رکوک له ده‌ستدراوه\nکوردستانپۆست ئه‌و چه‌ند به‌ڵگه‌یه‌ی له که‌رکوکه‌وه پێگه‌یشتووه، که چۆن هه‌موو پێکهاته‌کانی شاری که‌رکوک له سه‌ره‌وه ئه‌وه پێکهاتوون که کورد و عه‌ره‌ب و تورکمان وه‌کو یه‌ک هاوبه‌شی ئیداریی و سیاسیی ئه‌و شاره بکه‌ن، به‌بێ ئه‌وه‌ی بگه‌ڕنه‌وه بۆ ژماره‌ی دانیستوان و مێژووی به کوردبوونی ئه‌و شاره،...\nکورده ره‌ش: بەم زستانە مەلا بەختیار (تا) كەى بەرزە\nمەلا بەختیارى یەكەم گۆڵچى تەماتە لەو سایتەى بۆتە تەنەكە خۆڵى درۆ ,ووتارێكى نوسیوە و باسى لەوە كردوە كە هەندێ لایەن پێش دەست پێ كردنى پڕوپاكەندەى هەڵبژاردن تاكەیان لێ دێت ,دیارە مەلا بەختیار لەم نوسینەدا و بە ئاشكراش ئاماژەى بە گۆڕان داوە كە لە ئێستاوە تاكەیان گرتوە , بۆیە دەڵێ ((ئه‌مجاره ترسی هه‌ندێك...\nلاپەڕە 60/65: « :: ... 57 58 59 60 61 62 63 ... :: »


کوردستان – پەڕە 138 – basknet.org\nدواى ناره زايى يه كه ى باسه وانان وەزیری دارایی و ئابووریی فەرمانی ده‌ستكارى مووچه‌كانى ده ركرد\nدواى ناره زايى يه كه ى باسه وانان رێباز حەملان، وەزیری دارایی و ئابووریی حكومەتی هەرێم، بە کوردستان راگەیاند، بە فەرمانی نێچیرڤان بارزانی، سەرۆكی حكوومەتی هەرێمی كوردستان، بڕی دوو ملیار دینار بۆ وەزارەتی ناوخۆ زیادكرا، بەمەبەستی باشكردن و دەستكاریكردنی بڕی پاشەكەوتی موچەی پاسەوانان. ئه‌م بڕياره دواى ئه‌وه هات، كه له …\nرۆژنامەی حەیات: دوای هەڵبژاردنی 12ی ئایار لەعێراق حكومەتی زۆرینە پێكده هێنن\nبەپێی رۆژنامەی حەیات، لایەنە شیعییەكان ماوەیەكە دەستیان بەهەوڵێك كردووە، بۆ ئەوەی هاوپەیمانییەی شێوەی هاوپەیمانی نیشتمانی پێكبهێنن، كە لەساڵانی رابردوو پێكیانهێناوە. هەر بەپێی رۆژنامەكە هاوپەیمانییەكە لەژێر ناوی هاوپەیمانی نیشتمانی شیعەكان، یان ناوێكی تر دروستدەكرێت، كە لەزۆرینەی لایەنە شیعییەكان پێكدێت. رۆژنامەكە باسی لەوەش كردووە، ئامانج لەپێكهێنانی ئەو هاوپەیمانییە، بۆ دروستكردنی زۆرینەیەكی پەرلەمانییە …\nچاودێران ره نگەئەوەی رویدا هەوڵێك بوبێت بۆ كودەتا كردن بەسەر دەسەڵاتەكەی سەلمان بن عەبدولعەزیز\nلەرونكردنەوەیەكیدا پۆلیسی شاری ریازی عەرەبستانی سعودیە، هەواڵی تەقەكردنەكەی شەوی رابردوی نزیك كۆشكی پاشایەتی سعودیە پشتراست دەكاتەوە‌و دەڵێت “تەقەكردنەكانی نزیك لەكۆشكی پاشایەتی سعودیە پەیوەندی بە بینینی فرۆكەیەكی بێفرۆكەوان بۆ لەسەر ئاسمانی كۆشكەكە‌و هێزە ئەمنیەكانیش خستویانەتە خوارەوە. شەوی رابردو لەنزیك كۆشكی پاشایەتی عەرەبستانی سعودیە دەنگی تەقە بیستراوە، هەرلەو كاتەدا بەپەلە سەلمان بن …\nدارایی عیراق: موچه‌ی فه‌رمانبه‌رانی هه‌رێم به‌رده‌وامی ده‌بێت و ته‌نها بۆ چه‌ند مانگێكی دیاریكراو نییه\nبە‌غدا لەسەر ناردنی مووچە مژده‌یه‌ك به فه‌رمانبه‌ران هه‌رێم ده‌دەن و ئاشکرای دەکەن سه‌ره‌تای هه‌فته‌ی داهاتوو بڕە پارەکەی مووچە ره‌وانه‌ی هەرێم ده‌كرێت. ماهر جوهان، بریكاری وه‌زاره‌تی دارایی حكومه‌تی عیراق، رایگه‌یاندووە ” حه‌یده‌ر عه‌بادی سه‌رۆك وه‌زیران، كه هاوكات وه‌زیری داراییه به‌وه‌كاله‌ت، بڕیاری خه‌رجكردنی موچه‌یه‌كی دیكه‌ی فه‌رمانبه‌رانی هه‌رێمی كوردستانی ده‌ركردووه”. بریكاری وه‌زاره‌تی دارایی …\nفڕۆكەكانی عیراق بە ڕێككەوتن لەگەڵ حكومەتی سوریا پێگەكانی داعش لە ناو خاكی سوریا بۆردوومان ده كه ن\nوەزارەتی دەرەوەی ئەمریكا لە گەڵ هەریەكە لە حكومەتی هەرێمی كوردستان و حكومەتی به غدا رێككەوتن بۆ بەردەوامی دان بە جەنگ دژی داعش لەو ناوچانه دا. بە پێی هەوڵێك كە لە سایتی (مەوسوعە العیراق) وە بڵاوی كراوەتەوە , وەزارەتی دەرەوەی ئەمریكا سەردانی بەغدادی كردوە لە گەڵ باڵوێزی وڵاتەكەی لە عیراق و …\nبەرنامەی هەڵبژاردنی لیستی (175)ی یەكگرتووی ئیسلامیی كوردستان بۆ هەڵبژاردنی ئەنجومەنی نوێنەرانی عێراق – 2018 لە ژێر دروشمی (لەپێناو ئێوە دا)\nدیدی ئایندە: دەربازكردنی پڕۆسەی سیاسی‌و ئابوری‌و كۆمەڵایەتی لە قەیرانەكان بە ویست و ئیرادەی گەل دەبێت، ویست و ئیرادەی گەلیش لە پرۆسەی هەڵبژاردندا بەرجەستە دبێت كە بە هۆیەوە ئایندەیەكی گەش بۆ گەلەكەمان دێتەدی. پەیام: یەكگرتووی ئیسلامیی كوردستان لە پێناو ئێوە دا بڕیاری بەشداری كردن لە هەڵبژاردنەكان دەدات. ئامانجەكان یەكەم: حوكمی رەشیدو …\n62.8%ی هاوڵاتیان بەشداری پرۆسەی بایۆمەتریان كردوە\nبەڕێوبەری گشتی كۆمسیۆنی باڵای سەربەخۆی هەڵبژاردنەكانی سلێمانی ڕایدەگەیەنێت: لەسلێمانی لە 62.8% هاوڵاتیان بەشداری پرۆسەی بایۆمەتریان كردوەو 33 بنكەی دەنگدانیش بۆ ئاوارەكان كراوەتەوە. هاوڕێ تۆفیق بەڕێوبەری گشتی كۆمسیۆنی باڵای سەربەخۆی هەڵبژاردنەكانی سلێمانی لە كۆنفرانسێكی ڕۆژنامەوانیدا ڕایگەیاند: تاوەكو ئێستا زیاتر لە 750 هەزار هاوڵاتی بەشداریان لە پرسەی تۆماری بایۆمەتری كردوە كەڕێژەی لە …\nپەڕە 138 of 226« سەرەتا...110120130«136137138139140\t»\t150160170...کۆتا »


لایەنە نایاساییەکانی راگرتنی گەشتە ئاسمانییەکانی کوردستان\nلەلایەن رووداو 1/10/2017\nهەڵمەت غەریب، پسپۆڕێکی یاسایی: ئەوانەی زیانیان پێگەیشتووە دەتوانن سکاڵا تۆمار بکەن\nبەغدا لە ئێوارەی رۆژی هەینیەوە گەشتە نێودەوڵەتییەکانی لە فڕۆکەخانەکانی هەولێر و سلێمانی راگرت، حکومەتی عێراق دەڵێت راگرتنی گەشتەکان لە دەسەڵاتی ئەواندایە، بەڵام بەپێی چەند یاسایەک و هەروەها رێککەوتنی نێودەوڵەتیش بەغدا دەسەڵاتی ئەوەی نییە گەشتە ئاسمانییەکانی هەرێمی کوردستان رابگرێت.\nلە ساڵی 1944دا پەیماننامەیەک بۆ رێکخستنی گەشتە ئاسمانییەکان، دانانی رێساکانی گەشت، سەلامەتی هاتووچۆی ئاسمانیی و تۆمارکردنی فڕۆکەکان لەلایەن 52 وڵاتەوە واژۆکرا.\nپەیماننامەکە لە نیسانی 1947دا کەوتە بواری جێبەجێکردنەوە و ئێستاش 191 ئەندامی نەتەوەیەکگرتووەکان تێیدا ئەندامن و پابەندبوونی خۆیان بە جێبەجێکردنی بڕگەکانیەوە دووپاتکردووەتەوە.\nئەو پەیماننامەیە بە پەیماننامەی شیکاگۆ ناسراوە و لە ماددەی 9ی بەشی دووەمیدا هاتووە "هەر دەوڵەتێک لەبەر هۆکاری پێویستیی سەربازیی یان سەلامەتیی گشتی، دەتوانێت فڕینی فڕۆکەی وڵاتانی دیکە بە ئاسمانی ناوچەیەکیدا سنووردار یان قەدەخە بکات".\nپێشێلکردنی ماددەی 9ی یاسای شیکاگۆی ساڵی 1944 کە تیایدا هاتووە گەشتی فڕۆکەوانی تەنیا لە ناوچەکانی جەنگ و بەهۆکاری ئەمنی رادەگیرێن، ئەمە لەکاتێکدایە هەرێمی کوردستان هیچ شەڕ و دۆخێکی ئەمنی خراپی نییە و کوردستان ئارامە. هەروەها ئەگەر دۆخی ئەمنی خراپە چۆن رێگا بە گەشتی فڕۆکە ناوخۆیی دەدرێت و دەرەوەش قەدەخە دەکرێت .\nهەڵمەت غەریب ، مامۆستای بەشی یاسا لە زانکۆی سەلاحەدین بە تۆڕی میدیایی رووداوی راگەیاند: "راگرتنی گەشتە ئاسمانییە نێودەوڵەتییەکان سەرپێچییەکی ئاشکرایە لە پەیماننامەی شیکاگۆ، وڵاتان تەنیا لە حاڵتی ئەمنی و سەربازی دەتوانن گەشتە ئاسمانییە نیودەوڵەتییەکان رابگرن، ئەوەی بەغدا دەستیپێکردووە ، خراپ بەکارهێنانی دەسەڵات بووە بۆ ململانێی سیاسی و فشار بۆ هەرێمی کوردستان".\nئەو مامۆستایە بەشی یاسا لە زانکۆی سەلاحەدین سەبارەت بە تۆمارکردنی داوای یاسایی لە دژی حکومەتی عێراق گوتی: "حکومەتی هەرێمی کوردستان و هەموو ئەو هاووڵاتیانە و کۆمپانیا فڕۆکەوانییانەی زیانیان پێگەیشتووە، دەتوانن داوای یاسایی لە دادگای تایبەت تۆمار بکەن بە قەرەبووکردنەوەی زیانەکانیان و هەڵوەشاندنەوەی بڕیارەکە".\nهەروەها بڕیارەکەی بەغدا لەبارەی گەشتی ئاسمانی پێشێلکردنی بنەما و یاساکانی رێکخراوی فڕۆکەوانی شارستانی نێودەوڵەتی ئای سی ئەی ئۆیە.\nبە هەمان شێوەش یەکێتی گواستنەوەی ئاسمانی نێودەوڵەتی IATA رێگەنادات گەشتە ئاسمانییەکان بەو شێوەیەی باسی کردووە بوەستێندرێن، بەڵام بەغدا بڕیارەکانی ئەو یەکێتییەشی پێشێلکردوون.\nبەڕێوەبردنی فڕۆکەخانەکان لە چوارچێوەی مادەی 110 دەستووری عێراقدا نەهاتووە، بۆیە بەپێی ماددەی 114 هەر بابەتێک لە دەرەوەی دەسەڵاتی مادەی 110 بێت ئەوا لەکاتی هەبوونی ناکۆکیی لە نێوان یاساکانی هەرێمەکان و یاسای فیدراڵی ئەوا ئەولەویەوت بۆ یاساکانی هەرێمی کوردستانە.\nئەنجوومەنی وەزیرانی عێراق لە راگرتنی گەشتە ئاسمانییەکانی هەرێمی کوردستان پشتی بەستووە بە یاسای ژمارە 184 ساڵی 1974 ، لە ماددەی 1ی یاساکەدا دەسەڵاتی فڕۆکەوانی مەدەنی پێناسە کراوە، کە بریتییە لە وەزارەتی گواستنەوە و دامەزراوەی گشتی فڕۆکەوانی مەدەنی ، هەردوو دامەزراوەکە لە هەرێمی کوردستاندا هەیە بە یاسای ژمارە 19ی ساڵی 2011 و یاسای وەزارەتی گواستنەوە و گەیاندن.\nیاسای ژمارە 18 ساڵی 2008 یاسای دەزگای فڕۆکەخانە شارستانییەکانی هەرێمی کوردستانی عێراق، کە لەلایەن پەرلەمانی کوردستان دەرچووە ، بەپێی ئەو یاسایە دەسەڵاتی بەڕێوەبردنی فڕۆکەخانەکان دەکەوێتە چوارچێوەی دەسەڵاتەکانی حکومەتی هەرێمی کوردستانەوە.\n6 0 Azad Azad | 1/10/2017\nكورد بۆ بێ ده‌نگه له ئاستی سزادانی خه‌ڵكی كوردستان بۆ له ئه‌وروپا و جیهان ده‌رناچن بۆ ته‌زاهورات دژی حوكمی دكتاتۆری مه‌ركه‌زیه‌تی شیعه‌ی تایفی ...!!!!!\n4 1 داود | 1/10/2017\nبه راستي من زه ره ر وزيانيكي زوري ماددي و كومه لايه تيم به ركه وت،1-بليتي (هه ولير-استانبول-موسكو)م سوتا،2-آهه نكي زنهينان و كواستنه وه م سووتا كه برياربوو له رووسيا له كه ل كجيكي رووس بيكه ين به داوه تكردن و آماده بووني ده يان و سه دان هاونيشتيماني رووس و بايانيش له روسيا،امه ش تيجونيكي زوري بو من له كيس دام و واده كه ش. كه وتبوه روزي25.10.2017 واتا روزي ريفيراندوم كه زور حه زم ده كرد ببيته دوو جه زن بومان(جه زني ده نكدان بو سه ربه خويي كوردستان و جه زني زه ماوه ندي زنكواستنه وه له رووسيادا)،3-داوه تنامه م له رووسياوه بو بو هاتبوو بو 2 مانك اويش سووتا،4-فيزاي2 مانكم وه ركرتوه و له سه ر باسبورته عيراقيه نه كبه ته كه مه و هه ر بو هه مان2 مانكه كه ي داوه تنامه كه مه،اويش هه ر سوتاو به كه لكي سه فه ر نه ماو ماوه ي زنهينان و مامه له ي زه واجي بيوه نه ما بو نا و رووسيا.باره يه كي زورم قه رزكردوه به و مه رجه ي كه له دواي زنهينان بيانده مه وه،به لام زنهينان نه كرا و قه رزه كه م ليداواده كه نه وه نيمه بيانده مه وه و تووشي كيشه يه كي كه وره ي كومه لايه تي،آبوري و ده رووني هاتووم\n2226 ژمارەی بینین


لە چەند ڕۆژی ڕابوردودا ڤیدیۆیەکی کورت لەسەر تۆڕە کۆمەڵایەتییەکان بڵاوبووەوە تیایدا باوەڕدارێکی سەلەفی لە ئۆتۆمۆبێلەکەی دادەبەزێت و بەرەو پەیکەرێکی لە بەفر دروستکراو دەڕوات و بە لەقە دەیشکێنێت. دوای ئەوە سواری ئۆتۆمۆبێلەکە دەبێتەوە و دەڕوات. ھەواڵی شکاندنی چەندان شێرەبەفریننەش لەلایەن کەسانی باوەڕداری سەلەفی تری لەو جۆرەوە، بیسترا. شکاندنی ئەو پەیکەرە لە بەفردروستکراوانە وەک نمایشکردنی دینداریی ڕاستەقینە و وەک ڕێگرتن لە دروستبوونی شەریک بۆ خودا، ئەو بیرۆکەیەیە لە پشتی ئەم جۆرە کردەوەیەوە ئامادەیە. ئەمانە ئەو جۆرە دیندارەن پێیانوایە بەو شکاندنە ”خودا“ لە شەریک بۆدروستکردن ڕزگاردەکەن. لەو باوەڕەدان خودا پێیوستی بەوانە بۆ ڕێگرتن لە دروستبوونی شەریک بۆی، با ئەو شەریکەش منداڵێک بە بەفر دروستیکردبێت. ئەم جۆرە ئیماندارانە کەسانێکن پێیانوایە دەتوانن ھەم دین و ھەم خودی خودا خۆیشی لە دوژمنە گریمانکاوەکانی خودا بپارێزن. لە دیدی ئەمانەدا ھەموو ئەوانەی تێگەیشتنێکی تریان بۆ دین و بۆ خودا ھەیە جیاواز لە تێگەیشتنی ئەمان، گومڕا و سەرلێشێواون، ئەوان لە. ڕێگای شکاندنی ئەو پەیکەرە بەفرینانەوە دەیانھێننەوە سەر ڕێگای ڕاست، یان لانیکەم نیشانیانئەدەن ڕێگای ڕاستی گەیشتن بە خودا و دینداریی پاکژ چییە و کامەیە.\nشکاندنی ئەو پەیکەرە بە بەفردروستکراوانە، کۆپیەکی کوردانەی شکاندنی ئەو پەیکەرە گەورەیەی بودایە کە لە ساڵی ٢٠٠١دا تاڵەبان لە ئەفغانستان وێرانیانکرد. ئەودەمیش تاڵەبان، وەک ھێزێکی سەلەفیی، بەناوی بەرگریکردن لە خوداوە و ڕێگرتن لە دروستکردنی شەریک بۆی ،ئەو پەیکەرە مێژووییەی بودایان وێرانکرد.\nئەم تێگەیشتنە بۆ دین و دینداریی و ئەم شێوازە لە ھەڵسوکەوت بەناوی دینەوە، سەر بەو شێوازەیە لە دینداریی کە جگە لە بەرجەستەکردنی دیدێکی تەواو بەرتەسک و ترسناک بۆ دین، نارسیزمێکی گەورە ژێرخانە فیکرییی و ئەخلاقیی و دەرونییەکەی پێکدەھێنێت، نارسیسزمێک کە بیمار و ترسناکە و مەیلێکی گەورەی وێرانکردنی کەسانی لەخۆیان نەچووی، ھەڵگرتوە. وێرانکردنی سەرجەمی ئەو شتانەی لەم خودە نارسیستییە ناچن، یان باوەڕیان بە دینداریەکە جیاواز لە باوەڕی ئەو خودە نارسیستییە. ئەم نارسیزمە دینییە کۆمەڵێک باوەڕ دروست و ئاراستەی دەکرن. کە دەشێت گرنگترینیان ئەمانەبێت.\nباوەڕ بەوەی کە ھەم دینییەکەت و ھەم شێوازی دینداریەکەت تاقە دین و دینداری ڕاستەقینەن لە جیھاندا و ھەموو دین و ھەموو شێوازەکانی تری دینداریی ھەڵە و ناڕاست و گومڕاییە، تۆش وەک ھەڵگری ئەو دینە تایبەتە باشترین دینداری جیھانیت، ئومەتەکەت باشترین ئومەتی سەرزەوییە، کتێبە دینیەکانت باشترین کتێبەکانی جیھانن و کەسایەتییە دینییەکانی ناوی دینەکەت مرۆڤە ھەرە باشەکانی ناو مێژووی مرۆڤایەتین. ھیچ دین و دینداریەکی دیکە نەک بە دین و دینداریی تۆ ناگەن، بەڵکو کوفر و نەزانیی و گۆمڕایین. ھاوکات پێشتوابێت ھەم خۆت و ھەم دینەکەت وەڵامی سەرجەمی پرسیارەکانی مرۆڤ و چارەسەری سەرجەمی کێشەکانی ناو مێژووی مرۆڤایەتیان، پێیە. لەو باوەڕەدابیت سەرجەمی ھەقیقەتەکان لەناو دینەکەی تۆدا و لەناو ئەو دەقە کۆن و بەئەبەدیکراوەکاندان کە بەر لەم سەردەم و ڕۆژگارە نووسراون. پێتوابێت بەختەوەریی مرۆڤەکان تەنھا ئەو کاتە بەدەستدێت کە ھەمووان وەکو تۆ ببن بە ئەندامی ئەو دینە و ژیانیان بۆ لاساییکرنەوەی ژیانی کەسانی ڕابردووی ئەو دینە، کورتبکەنەوە. تا ئەو شوێنەی پێتوابێت پێویستە مرۆڤەکانی جیھانی ئەمڕۆ ببن بە کۆپی ئەو مرۆڤە کۆنانەی لە سەدەکانی ڕابوردودا وردەکارییەکانی ئەم دینەیان داڕشتوە و ژیاون. لەسەروی ھەموو ئەمانەشەوە پێتوابێت ئەو دینە ئەسڵێکی پاکژە و پێویستە ھەموو مرۆڤایەتی دوای بکەوێت و ئەو ئەسڵە بپەرستێت. ئەم خۆ بە پاکژ زانینە ڕەھایە، کە دیوی ئەودیوی، بە گڵاوزانینی ھەموو ئەوانەیە لەتۆ ناچن، یان جیاواز و ناکۆکن بە تۆ، ئەو خاڵەیە ئەم فۆرمە لە نارسیزمی دینیی تەواو ترسناک و وێرانکەر دەکات. لە ڕێگای گڵاو و گومڕاکردنی جیھانەوە خودی خۆت پاکژ و بێھەڵە بزانیت و وێنابکەیت. ئەم فۆرمە لە نارسیزم بە شێوەیەکی بەردەوام و لە ھەمووشوێنێکدا بەدوای سێبەر ق کۆپیەکانی خۆیدا دەگەڕێت، پێشیوایە دەتوانێت لەڕێگای سەپاندنی ئەو وێنانای خۆیشیەوە ھەموو مرۆڤایەتی ڕزگاربکات.\nئەم فۆرمە لە دینداریی پەیوەندییەکی ڕاستەوخۆیشی بە ترس و دڵەلەرزەی گەورەوە ھەیە، لە ھەناوی ھەموو نارسیستێکدا بوونەوەرێکی ترسنۆکیش ئامادەیە، ترس لەوانیتر و لە بەشێکی گەورەی ئەو جیھانەی لەگەڵ ئەوانیتردا لەناویدا دەژیی. لە ڕاستیدا ئەم فۆرمە لە نارسیزمیی دینداریی دەتوانێت تا ئەو شوێنە بڕوات کە دەبێت بە ئامرازێک بۆ گۆڕینی خودی دین خۆی، بۆ کولتوریی ترس و تۆقاندنی مرۆڤەکان. چ ئەوانەی ھەڵگری ئەم دیدەن بۆ دینداریی دەبێت بترسن و چ ئەوانەیش ھەڵگری ئەم تێگەیشتنە نین، ھەردوولا پێویستە بترسن. سەلەفیەتی دینیی وێنەیەکی بۆ خودا ھەیە تەواو بێبەزەیی و دڵڕەق و تۆڵەخواز، ھاوکات خودایەکی لاواز و پشێبەستوو بە توانای ئینسان بۆ پاراستنی. خودایەک، بۆ نموونە، منداڵێک یان مێردمنداڵێک دەشێت لە ڕێگای دروستکردنی بوکەڵەیەک بە بەفر شەریکی بۆ پەیدابکات و ئەمانیش بۆ پاراستنی ئەو خودایە ئەو بوکەڵە بەفرینە بشکێنن.\nئەمجۆرە لە دینداریی ناتوانێت دیندارییەک بێت بۆ ئەو کەسە بە تەنھا خۆی، ناتوانێت باوەڕە دینییەکەی وەک باوەڕێکی شەخسیی تایبەت ببینێت، بەڵکو دەیەوێت بەسەر ھەموو دونیایدا ھەموو مرۆڤایەتیدا بیسەپێنێت. بۆ ئەنجامدانی ئەمەش، لە ساتێک لە ساتەکاندا پێویستی بە ھێزیی چەکدار و سوپای ڕێکخراو دەبێت. مەسەلەکە لە شکاندنی پەیکەرێکی بەفرەوە دەپەڕێتەوە بۆ شکاندنی ژیانی ئەوانەی لە حیساباتی ئەودا دیندارنین. دین لە ھەموو ئەو دۆخانەدا دەبێت بە ھێزێکی چەکدار، وەک پۆلیس، بە تایبەتیی پۆلیسی ڕاونان و پشکنین و لێپرسینەوە. دەبێت بە ئۆفیسێکیش بۆ سانسۆر و پشکنینی بیروباوەڕ. لە ساتێکیشدا دەشێت بگۆڕێت بۆ دەسەڵاتێک بڕیار لەسەر ژیان و مەرگریی مرۆڤەکان بدات. شتێک لە ئیرادەی بەخودابوون لەناو ئەم فۆرمە ترسناکەی نارسیزمی دینیدا ئامادەیە.


top | کۆمەڵە | پەڕە 7 \nڕاپۆرتی به‌ڕێوه‌چوونی پلۆنۆمی ٦ی كۆمیته‌ی ناوه‌ندی كۆمه‌ڵه، هه‌ڵبژێراوی كۆنگره‌ی ١٧ به‌شی سێهه‌م\nباروودۆخی سووریه و پێگه‌ی ڕۆژئاوا به‌شێكی دیكه بوو له باس و لێكۆڵینه‌وه‌كانی پلۆنۆمی كۆمیته‌ی ناوه‌ندی كۆمه‌ڵه كه له چوارچێوه‌ی ڕاپۆرتی سیاسی كۆمیته‌ی ڕێبه‌ری دا تاوتوێ كرا.\nڕاپۆرتی به‌ڕێوه‌چوونی پلۆنۆمی ٦ی كۆمیته‌ی ناوه‌ندی كۆمه‌ڵه، هه‌ڵبژێراوی كۆنگره‌ی ١٧ به‌شی دووهه‌م\nبینه‌رانی ئازیز! ڕاپۆرتی كۆمیته‌ی ناوه‌ندی كۆمه‌ڵه كه له به‌رنامه‌ی ڕۆژی ڕابردوودا به‌شی یه‌كه‌می پێشكه‌شتان كرا، له درێژه‌دا ئاخێزه‌كانی خه‌ڵك له عێراق و لۆبنان دێنێته به‌ر باس و لێكۆڵینه‌وه.\nحه‌سه‌ن ڕووحانی ڕۆژی یه‌كشه‌ممه‌ی ڕابردوو، گه‌ڵاڵه‌ی بوودجه‌ی ساڵی ١٣٩٩ی بۆ مه‌جلیسی شورای ئیسلامی برد. نوێنه‌رانی مه‌جلیسی ڕژیم پێویسته تا كۆتایی ئه‌مساڵ ئه‌و گه‌ڵاڵه‌یه به‌ناو هه‌ڵیسه‌نگێنن و په‌سه‌ندی بكه‌ن. سه‌ره‌ڕای هه‌موو هه‌وڵه‌كانی ڕووحانی بۆ شاردنه‌وه‌ی شێواوی و قه‌یرانی قووڵی ئابووری و سه‌همی زۆر كه‌می خه‌ڵك له‌و بوودجه‌یه، نیشانه‌ی خراپتر بوونی باروودۆخی ژیان و گوزه‌رانی كرێكاران و […]\nتا دوو ساڵ له‌مه‌وبه‌ر كاربه‌ده‌ستان و دامه‌زراوه‌كانی ڕژیم له ڕاگه‌یاندنی ئاماری ورد سه‌باره‌ت به ژماره‌ی په‌راوێزنشینان خۆیان ده‌بوارد و بڵاوكردنه‌وه‌ی ئاماری ڕاسته‌قینه‌یان له لایه‌ن ناوه‌نده سه‌ربه‌خۆكان به ڕه‌ش نوێنی و دژایه‌تی له‌گه‌ڵ ئه‌منیه‌تی میللی له‌قه‌ڵه‌م ده‌دا. به‌ڵام له ئێستادا كاربه‌ده‌ستانی حكوومه‌تیش له‌ژێر زه‌ختی ڕاستیه سه‌رسه‌خته كۆمه‌ڵایه‌تیه‌كان و په‌ره‌سه‌ندنی چالاكیی ناوه‌نده سه‌ربه‌خۆكان، دان به گۆشه‌یه‌ك له‌م […]\nعه‌لی خامنه‌یی جه‌للاد، وه‌لی فه‌قیهی ڕژیمی كۆماری ئیسلامی، ئێواره‌ی ڕۆژی سێشه‌ممه ٢٨ی مانگی خه‌زه‌ڵوه‌ر له ٥مین ڕۆژی ئاخێزی سه‌رتاسه‌ری كه پتر له ١٥٠ شاری له ٢٩ ئۆستانی ئێران گرتبووه‌وه، ڕایگه‌یاند: “با هه‌موو دۆست و دوژمنان بزانن، ئێمه له بواری نیزامی و سیاسی و ئه‌منیه‌تیه‌وه پاشه‌كشه‌مان به دوژمن كرد. هه‌ر ئه‌و كارانه‌ی كه چه‌ند ڕۆژ له‌مه‌وبه‌ر […]\nئه‌مڕۆ سێشه‌ممه ١٠ی دێسامبر به‌رابه‌ر له‌گه‌ڵ ١٩ی مانگی سه‌رماوه‌ز، ڕۆژی جیهانی مافی مرۆڤه. ٧١ ساڵ له‌مه‌وبه‌ر له وه‌ها ڕۆژێكدا ” جاڕنامه‌ی گه‌ردوونی مافی مرۆڤ” وه‌ك به‌ڵگه‌یه‌كی جیهانی گرینگ، له لایه‌ن “ئه‌نجومه‌نی گشتیی ڕێكخراوی نه‌ته‌وه یه‌كگرتووه‌كان” په‌سند كرا. ڕسته‌ی “مافی مرۆڤ” پێشتریش بۆ خه‌ڵكی جیهان ناسرابوو، به‌ڵام بیری ئه‌وه‌یكه له ڕاگه‌یه‌ندراوێكدا بگونجێندرێ و له لایه‌ن ناوه‌ندێكی […]\n« قبلی 1 … 5 6 7 8 9 … 26 دوایی »


"تاڵه‌بانی و بارزانی داوای پاره‌یان لێكردین"\nماڵپه‌ری پۆله‌تیك 2021.04.01 10:14 PM\n1315 جار خوێندراوەتەوە\nساڵی ٢٠٠٢ دوای شەش مانگ لە دانوستان لەگەڵ تورکیا و دوو جار گێرانەوەی فرۆکەکەمان لە ئاسمانی تورکیا کە بە تەما بوو لە هەولێر بنیشێتەوە، گەیشتینە ڕێکەوتن لەگەڵ تورکەکان کە سێ ئەندامی میت وە ( ئێمەش ٨ کەس بووین) وەکو چاودێر لەگه‌ڵمان بێن بۆ کوردستانی عێراق بۆ کردنەوەی بەرەی باکور تاکو ئەمجارە کۆتایی بە ڕژێمی سەدام حسێن بهێنین.\nلە یەکەم چاوپێکەوتنم لەگەڵ مه‌سعود بارزانی، دوای ئەوەی بۆم باسکرد کە ئەمجارە ئێمە جدین و سەدام دەروخێنین و چەکی پێویستیشتان بۆ دابین دەکەین و دژە تانکیشتان دەدەینێ بۆ ئەوەی توانای بەرپەرچدانەوەی هێرەشەکانی سەدامتان هەبێت، نزیک ٤٠ دەقە پلانەکەی خۆمانمان بۆ باسکرد، دواتر لە بارزانیم پرسی چ پرسیارێکت هەیە سەبارەت بە قسەکانم ئەویش وتی : چەند پارەتان لەگەڵ خۆتان هێناوە؟\nدواتر چومە لای جەلال تاڵەبانی هەمان شتم بۆ باسکرد ئەویش بە هەمان شێوە پرسی چەند پارەمان بۆ دابین دەکەن؟\nلە کاتێکدا من سەرسام بووم بە کۆشک و تەلارەکانی بارزانی لە هی هۆتێلی ٥ ئەستێرە دەچوون و هی تاڵەبانی لە هی ٣ ئەستێرە، ئەو جیاوازییە سەرنجی ڕاکێشام دواتر زانیم ئەو پارە زەبەلاحەی لە قاچاغی و حدودەکانی نێوان تورکیا و عێراق کە دوو بەرابەری ئەوەی نێوان عێراق ئێرانە ده‌ستیان ده‌كه‌وێ، بۆیە لام سەیر بوو کە ئەوانە لە بەلاوەترین شوێنی دنیا ئەو یٔیمپراتۆریەیان بۆ خۆیان و پیاوەکانیان بنیادناوە.\nئێمە بووین بە دوو تیم، کۆشکێکی بەرز کە بەسەر هەولێردا دەیڕوانی وەکو بنکە بۆیان دابین کردین.\nتیمەکەی تریشمان یەکێک لە میوانخانەکانی تاڵەبانی لە قەڵاچوالان وەکو بنکە بۆمان دابینکرا، هەفتەی دوو جار ماسیمان لە حەوزە تایبەتیەکانی ناو کۆشکەکان بۆ دابین دەکرا.\nبەردەوام ئایسکرێمی ئێرانی و تورکیمان هەبوو. تاوایلێهات لە رێستۆرانتێکی پیتزا کە نیۆرک پیتزابوو لە هەولێر هەفتانە دەچوین خۆمان پیتزامان حازر دەکرد چونکە لە خواردنە کوردییەکان بێزاە بووین!\nدوای ١١ ی سپتامبەر جۆرج بووش و کۆمارییەکان بریاریاندابوو کە هێرش بکەنە سەر سەدام حسێن ئێمەشیان بۆ ئەو مەبەستە ناردبووە باکوری عێراق، ئەوەی سەرنجی ڕاکێشام لەگەڵ ئەوەی کوردستان پڕ بوو لە ئۆپۆزسیۆنی عێراقی بەڵام هیچ ئاگایەکیان لە وردەکاریی هێز و توانای سەربازیی عێراقی نەبوو، بەڵکو ئەوەی وەکو بەڵگەش پێشکەشی ئێمەیان دەکرد هەمووی دروستکراو شتی درۆ بوو بۆ نمونە:\n١- یەکێتی وردەکاریی ئەوەی پێداین کە گوایە ئەنساڕ لە ناوچەی خورماڵ لە ئاستێکی پێشکەوتوودایە لە دروستکردنی چەکی کیمیایی، لێکوڵیەوەمان لە زۆرێک لە زیندانی و گیراوانی ئەنسار کرد هەموویان دانیان بە هەمان شتدا دەنا کە وردەکاریی دروستکردنی چەکی کیمیایی بوو گوایە سەدام یارمەتی داون، دواتر دوای موشەکبارانکردن و گرتنی ناوچەکە هیچ سەرەداوێک لە ڕاستی قسەکان دەرنەکەوت، لە زۆر جێگا شوێنەکانی کۆمەڵی ئیسلامیان لەبری ئەنساڕ پێدابوون !\n٢- گروپەکەی ئه‌حمد چەلەبی لە هەولێر کەسێکیان هێنا کە گوایە زانیاریی هەیە لە ناو زانکۆی موسڵ خەریک دروستکرسنی چەکی ئەتۆمن دوای ٤ سەعات لێکۆڵینەوە بۆمان دەرکەوت کابرا ئەلجەبراش بە تەواوی نازانێ چ جای ئەوەی خەبیری ئەتۆم بێ و ڕایکردوە.\nدوای ئەوەی ئێمە شتەکانمان ڕەتکردەوە دەرکەوت ئه‌حمد چەلەبی لە واشنتۆن لۆبی دەستپێکردبوو لە پەنتاگۆنەوە پەیوەندیی کرا کە بۆچی بەڵگەی پیاوەکانی چەلەبیمان ڕەتکردۆتەوە!\n٣- دژە تیرۆری مەسرور بارزانی پارچەیەکیان بۆمان هێنا گوایە لە خەزانەکانی تکریت دەستیان کەوتووە سەدام بە تەمایە چەکی بایەلۆجی دروست بکات، ئەو پارچەش نمونەیەکە کە جاسوسەکانیان لە ناو سوپای عێراق ڕفاندوویانە.\nدوای ئەوەی خەبیر و جیهازمان هێنا بۆمان دەرکەوت پارچەکە غازی کیمیایی بەشی ڕاهێنان و فێرکاریی سوپای سوری سۆڤیەتی جاران بووە، تا ئێستاش نازانین پارتی چۆن ئەو پارچەیەی سۆڤیەتی دەستکەوتووە و بۆ ئێمەیان هێناوە چونکە ئێمە دڵنیا بووین کە ئەوە لە تکریتەوە نەهاتووە!\nسەرچاوە / کتێبی شەڕی سی ئای ئەی لە کوردستان، چیرۆکە نەگوتراوەکانی جەبهەی باکور لە شەڕی عێراق - نوسینی سام فەدیس


سوودی بوونی ئەم کونانە لە ئايفۆن حەوت ئاشکرابوو - Yeane.Org ماڵپەری یانی\nپاش بڵاوبوونەوەی ئايفۆن حەوت و حەوت پڵەس لە بازارەکانی جيهاندا و پێشوازی کردنی لەلايەن بەکارهێنەرانی بەرهەمەکانی ئەپڵەوە، دوورو نزيک کۆمپانيا تەکنەلۆژييەکان شيکردنەوەی بۆ پارچە و تايبەتمەندييەکانی دەکەن.\nلەماوەی چەند رۆژی رابردوو پێگەی iFixit، لە بابەتێکی دا رايگەياندبوو ئايفۆن حەوت و حەوت پڵەس هەڵە لە ديزاينەکەی دا هەيە، بەڵگەشی بەوە هێنابۆوە کوونی شوێنی سپيکەری بەشی چەپی ئامێرەکە لەناوە هيچ شتێکی پێوە پەيوەست نەکراوەو هەر بە سادەیی جێهڵڕاوە واتە سپيکەری لە پشت نييە بۆ زيادکردنی دەنگەکان، ئەمەش کاردانەوەی زۆری لەلای بەکارهێنەران دروستکرد، پرسياری ئەوەشی دروستکرد چۆن کۆمپانيايەکی لەوجۆرە هەڵەيەکی واگەورە دەکات و لێی ئاگادارنييە.\nبەشی ناوەوەی ئايفۆن حەوت\nبەڵام کۆمپانيايەکی ديکە کە نزيکە لە ئەپڵەوە، ئەو هەواڵەی بە ناڕاست دانا و بە خستنەڕووی بەڵگەيەک سوود و کاری ئەو کونانەی بەشی چەپی ئايفۆن حەوت و حەوت پڵەسی ئاشکراکرد.\nبەپێی پێگەی ئای داونلۆد بلۆگ، کە سەرچاوەيەکی باوەڕپێکراوی بابەتە تەکنەلۆژييەکانە، پاش کردنەوەو هەڵوەشاندنی ئايفۆنێک و پێناسەکردنی سەرجەم بەشەکانی، گرنگی ئەو کونانەشی ئاشکراکرد کە دەوترا هەڵەی ديزاينە.\nبەشی خوارەوەی ئامێرەکە\nئەو سەرچاوەيە ئاماژە بۆ ئەوە دەکات سوود و بوونی ئەو کۆنانە بۆ ئەوەیە شەبەيەکی زياتر بۆ ئامێرەکە دەهێنێت ئەمە بێجگە لەوەی دەنگێکی روونتر و باشتر دەگوازێتەوە کە لە هێدفۆن و جاکيش باشترە، گەياندنەکەشی بەشێوەيەکی زۆر شاراوە لە بەشی راستەوە بۆ هاتووە تا کەمترين شوێن بگرێت و بەديارنەکەوێت، لە رێگەی بزوێنەری تاپتيکەوە کارەکە کۆنتڕۆڵ دەکات، بەمەش ئەو کونانە پەيوەستکراوە و پەيوەندی لەگەڵ بەشی راستدا هەيە کە وەک خۆی ديزاين کراوە، بەوهۆيەشەوە ئەپڵ شێوازێکی نوێی لە تەکنەلۆژيادا بەکارهێناوە، چونکە پێشتر لە ئايفۆن شەشدا لەلای کامێرای پشتەوە کونێکی دانابوو کە ئەو کارانەی دەکرد.\nلەلايەکی ديکەشەوە پێگەی ئەپڵ ئينسايدەر ئاماژەی بۆ ئەوەدا کە ئەو کونانە دوو رۆڵی تايبەت دەگڕێن ئەويش لە بواری دەنگ و پاراستنی ئامێرەکەيە لە ئاو و تەپوتۆز، چونکە لەکاتی بوونی ئاودا وەک هەستەوەرێک کاردەکات و بەشەکانی پەيوەست بە پاراستنی ئامێرەکە لە بوونی ئاو ئاگاداردەکاتەوە.\nسه‌عاتێكی زیره‌ك بۆ نابینایان\nبیرو هۆش فراوان ده‌كات\nدراوی بیتکۆین چیه ؟ له‌كوێ مامه‌له‌ی پێ ده‌كرێ؟ bitcoin


وتووێژ:مەتەڵی ھەڵاتن (فیلم) - ویکیپیدیا، ئینسایکڵۆپیدیای ئازاد\nوتووێژ:مەتەڵی ھەڵاتن (فیلم)\nڕاتان لەسەر ئەم ناوە چییە؟ فیلمەکەم بینیوە و ناوەکە ڕەنگە گونجاوبێ بۆ فیلمەکە، بەس ئایا گەر ناوەکە (The Maze Runner) وەکوو خۆی وەربگێڕین دەبێتە ئەمە یان دەبێتە ڕاکەری مەتەڵ یان ڕاکەری لوولپێچ؟ | سەرچیا (وتووێژ) ١٦:١٩، ١ی نیسانی ٢٠١٦ (UTC)\nمن ڕاکەری ڕێڕەو پێشنیار دەکەم... ibrahim وتووێژ ١٨:٣٠، ٦ی کانوونی یەکەمی ٢٠١٦ (UTC)\nتکایە با ناوەکەی یەکلایی بکرێەوە چوونکە دوو وتاری تر هەن درووستیان دەکەم وە ناوەکەی ئێستا هەڵەیە... ibrahim وتووێژ ٢٠:٢١، ٢٩ی کانوونی یەکەمی ٢٠١٦ (UTC)\nئەم ناوە زۆر سەقەتە کاکە. ناوەکەی کاک سەرچیاش دروست نییە. ڕاکردن و ھەڵاتن فەرقیان ھەیە. ڕاکردن دەبێتە run away بەڵام ھەڵاتن ھەر run. من ھەڵ بێم یا ڕابکەم فەرقی زۆرە. لێرەدا باس لە یەکێکە کە ھەڵدێ نەک ڕادەکا و ڕاکەر دروست نییە. من نازانم بەڕاستی Runner دەبێتە چی بە کوردی بەڵام ڕاکەر مانای لە Fugitive نزیکە.\nمەتەڵ یانی Riddle ئەمە چ پێوەندی بە Mazeەوە ھەیە؟! ڕێڕەو یانی ڕێی ڕۆییشتن پێوەندی بەمەوە نییە؛ Maze ڕێگایەکە پێچی زۆر تێدایە. لوولپێچ بۆ شتێکی تر دانراوە. لە ناو فەرھەنگەکاندا لە فەرھەنگی کوردستانی مامۆستا گیوی موکریانیدا دوو وشەی «گامیزە» و «میزەگا»م بەرامبەر بەمەوە دیت.--چالاک وتووێژ ١٨:٣٤، ٣٠ی کانوونی یەکەمی ٢٠١٦ (UTC)\nکاک چاڵاک نایەوێت ناوەکەی بەو ڕێیە ببردرێت، واتا ناوی وەک («گامیزە، میزەگا،...) دابنێین. چوونکە بەکارهێنانیان زۆۆر زۆۆر کەمترە لەچاو ناوەکانی تر، ئێستا لەنێو گشت خەڵکی و باشتر بڵێین لەگشت فەرهەنگەکان وشەی (run) واتا ڕاکردن، واتا بە پاشگری (er)ەوە دەبێتە ڕاکەر. وە وشەی (Maze) لەچەند فیلمێک بینیەومە و لەچەندفەرهەنگێکدا بە مەتەڵ دانراوە. ibrahim وتووێژ ١٩:٥٧، ٣٠ی کانوونی یەکەمی ٢٠١٦ (UTC)\nکاکە من دەڵێم نێرە جنابت دەڵێی بیدۆشە. ئەگەر ھەر ئەوەی خۆت دەزانی دروستە کاتی خەڵک مەگرە. ھەی قوڕ بەسەر ئەم فەرھەنگەی فەرقی ھەڵاتن و ڕاکردن نەزانێ. یان بە Maze بڵێ مەتەڵ. بزانە لەم فەرھەنگانەدا بەرامبەر بە horse نەنووسراوە کەر.--چالاک وتووێژ ٢١:٤٢، ٣٠ی کانوونی یەکەمی ٢٠١٦ (UTC)\nبەڕێزم کەس باسی نێر و دۆشین و شتی وای نەکردوووە. نازانم بۆ جەنابتان ڕەخنە قبوڵناکەن، ئێ خۆ منیش دڵخۆش نیم کە حاڵی فەرگەنگەکان وایە. من دەڵێم با ناوەکەی بگۆڕین ئێوەش نازانم هەندێک ناو دێنن کە بەژیانم گوێم لێ نەبووە، نەشم وتتوە ناوەکەی من ڕاستە چوونکە ئەوەی ئێستا من دامناوە لەسەر ئەو فەرهەنگە هەڵانە بووەهەر بەخۆشم ناوێکی ترم پێشنیار کردووە... بەڕێزم ئەگەر ئەمەت پێ کاتبردنە ببمبورە گەر لەکاتم گرتبی. ibrahim وتووێژ ٢٢:١٤، ٣٠ی کانوونی یەکەمی ٢٠١٦ (UTC)\nبۆچوونی کاک چالاک دروستە لەسەر ھەڵاتن و ڕاکردن، لە نێوەڕۆکی فیلمەکەش ئەمە بەدیاردەکەوێت. بەڵام بۆ (Maze) نازانم، گەر وشەش ھەبێت ڕەنگە وشەی باوی نێو زمانی ئاخاوتن نەبێت. — سەرچیا — ١٤:٠٩، ٣١ی کانوونی یەکەمی ٢٠١٦ (UTC)\nمنیش دەمێکە بەدوای وشەیەک دەگەڕێم بەرامبەر بە maze، بەڕاستی ھیچم دەستنەکەوت. ئێستە ئێمە خۆمان کێشەمان کەمی وشەیە، ئەگەر باویش نەبێت بەڵام ڕاستبێت ئێمە ناچارین داینێین، ھەر دەبێت داینێین. ئەی ئەگەر ئێمە ئەم وشە پشتگوێخراوانە نەھێنینە بەرچاوی خەڵکی کێ بیکات؟ ئەگەر ئەوەی کاک چالاک ڕاستە با دایبنێین.—ژیار وتووێژ ٠٨:٣٤، ١ی کانوونی دووەمی ٢٠١٧ (UTC)\nلەم ڕۆژانەدا دەقێکم دەخوێندەوە لێرەدا دای دەنێم:\nلە پێناو زمان\nده به‌ر بۆر و بده‌وانم كه‌وتووه ...\nبۆر و بدەو: یەکەمیان ڕەنگە بۆ ئەسپ و دووەمیان سیفەتە هەر بۆ ئەو ئاژەڵە نەجیبە. ئەسپ بە هۆی بار کردن و سوار بوون و شەڕ پێکردن، دەورێکی بەرچاوی لە کەلتووری کوردی‌دا گێڕاوە. ئەسپی چاک فەخر و شانازی دەدا بە پلە و پایەی خاوەنەکەی. لە کەلتووری عەشیرەتی کوردەواری‌دا ئەسپ و تفەنگ نیشانەی جوامێری و ئازایەتی بوون.\nوشەی بدەو جێی سەرنج و کەلک لێوەرگرتنە. بدەو سیفەتی فاعیلییە بۆ ئەسپێک کە چاک هەڵدێ. لە فارسی‌دا وشەی "دوندە" (دەوەندە) هەر بەو مانایەیە. ئێمە وشەی بدەومان لە دەرەوەی هەڵاتنی تۆرەمەی ئەسپ بە کار نەهێناوە. دەبێ لە وەرزش‌دا بەتایبەت لە هەڵاتندا وشەی بدەو ببێنەوە نێو زمانەکەمان. ئەگەر بمانەوێ یاری‌زانێکی فووتباڵ یا هەڵاتن سیفەتی هەڵاتنی باشی پێ بدەین چیمان هەیە بۆ گوتن. با نەهێڵن وشەی "بدەو" لە زمانەکەمان‌دا بسرێتەوە.\nمن ھەر چی زیاتر دەخوێنمەوە زیاتر دەزانم ھیچ نازانم. فەرموو ئێمە لە کوردیدا بۆ وشەی دوندە-ی فارسی و Runnerی ئینگلیزی لە کۆنەوە بەرامبەرمان ھەبووە. بەڕاستی نەبوونی فەرھنگێک بە زمانی کوردی کە ھەموو وشەکان لە خۆ بگرێتەوە ئەمڕۆکە لە زمانی کوردیدا زۆر بەرچاوە و وای لێ کردووە تەواوی وشە رەسەنەکانمان بفەوتێ. ئەگەر فەرھەنگێکی وا ھەبوایە تەماشات کردبا دیبات بەڵی بدەو ھەیە بە مانای Runner ئیتر ئەم ھەموو لێدوانەمان نەدەکرد. کەسیش نەی دەوت فڵانی قسەکەت مەسەپێنە! زۆر سپاس.--چالاک وتووێژ ١٣:٣٩، ٢٥ی تەممووزی ٢٠١٧ (UTC)\nلە کوردیی فەیلیدا دەڵێن «ئەسپێ بدەو، دانێ زیای کەید».--چالاک وتووێژ ٢٢:٢٢، ٣٠ی ئابی ٢٠١٧ (UTC)\nوەرگیراو لە «https://ckb.wikipedia.org/w/index.php?title=وتووێژ:مەتەڵی_ھەڵاتن_(فیلم)&oldid=537017»\nئەم پەڕەیە دواجار لە ٢٢:٢٢ی ٣٠ی ئابی ٢٠١٧ نوێ کراوەتەوە.


جان کێری له‌سه‌ر ئۆکرانیا ڕه‌خنه‌ی توند له ڕووسیا ده‌گرێت\nله میانه‌ی کۆبوونه‌وه‌یه‌کی نێوده‌وڵه‌تی له شـاری بازڵی سویسرا، جان کێری وه‌زیری ده‌ره‌وه‌ی ئه‌مه‌ریکا و سێرگێ لاڤرۆڤ وه‌زیری ده‌ره‌وه‌ی ڕووسیا لێدوانی توندیان ئاڕاسته‌ی یه‌کتر کرد له باره‌ی ئۆکرانیاوه.\nبه‌ڕێز کێری ڕۆژی پـێـنجشه‌ممه که له نزیک هاوتا ڕووسیـیه‌که‌ی له کۆبوونه‌وه‌که دانیشـتبوو، ڕاسـته‌وخۆ ڕووسیای به قه‌یرانی ئۆکرانیا تاوانبارکرد و گوتی مۆسـکۆ چه‌کی به جوداخوازان له ڕۆژهه‌ڵاتی ئۆکرانیا داوه و هه‌روه‌ها پـشتیوانی دیکه‌ی کردوون، ئه‌مه‌ش پـێشـێلکردنی پـرۆتۆکۆلی منسکه که یارمه‌تی ده‌دات بۆ سازکردنی دانوسـتاندن له ڕێگه‌ی داوای گه‌یشتن به ئاگربه‌ستێـک و ئه‌نجامدانی هه‌نگاوی دیکه بۆ کۆتایی‌هێنان به قه‌یرانه‌که.\nوه‌زیری ده‌ره‌وه‌ی ئه‌مه‌ریکا گوتیشی " ئه‌نجامه‌که زیان به متمانه‌یی ده‌گات و خه‌ڵکه‌که‌ی باجی خرابوونی ئابوری و زیانه گیانیـیه‌کانی ده‌ده‌ن، له‌وانه سه‌دان سه‌ربازی ڕووسیایی که شه‌ڕ ده‌که‌ن و ده‌کوژرێن له وڵاتێـک مافی ئه‌وه‌یان نیـیه لێی ببن."\nله ڕابردوودا ڕووسیا گوتویه‌تی هه‌ر کام له سه‌ربازه‌کانی له ڕۆژهه‌ڵاتی ئۆکرانیا شه‌ڕیان کردبێت له کاتی پـشوویاندا وه‌ک خۆبه‌خشێـک کردوویانه. پـێشـتریش ڕووسیا قسه‌ی له‌و جۆره‌ی کردووه کاتێـک ناوچه‌ی کریمه‌ی ئۆکرانیای داگیرکرد، پاشان دانی نا به‌وه‌ی ئه‌و چه‌کدارانه‌ی جلوبه‌رگی سه‌وزی سه‌ربازیـیان پـۆشیبوو و هێمای هیچ له‌شـکرێـکیان پـێوه نه‌بوو، سه‌ربازی خۆی بوون.


هێرشەکانی حکوومەتی تورکیا بۆ سەر ناوچەکانی ڕۆژئاوای کوردستان بەردەوامە و هێزەکانی سووریای دیموکراتیک ئاماری دوو رۆژی رابردووی هێرشەکانی دەوڵەتی تورکیای بڵاوکردەوە و ڕایگەیاند" بە گشتی لە ئەنجامی بۆردومان و تۆپبارانەکانی سوپای تورکی داگیرکەر هەڤاڵێکمان بریندار بووە".\n"هێرشەکانی سوپای تورکی داگیرکەر و چەتەکانی بە چەکی قوڕس و فڕۆکەی بێفڕۆکەوان بەردەوامە. لەو هێرشانەدا ناوچە مەدەنییەکان بە ئامانج دەگیرێن و ناوچە مەدەنییەکان زیانێکی زۆریان بەرکەوتووە.\nگروپە چەتەکان بە چەکی قوڕس و تانک و ئۆبوس هێرشی گوندەکانی تل حەرمیل و ئوم ئەل عیشبا و تل محمد و ئەل رابیعە کردووە کە دەکەونە سەر خەتی سەرێکانی و تل تەمر و هەوڵیان داوە ناوچە داگیرکراوەکانی ژێر دەستی خۆیان بەرفراوانتر بکەن. لە ئەنجامی هێرشەکاندا ٣ کەسی مەدەنی بریندار بوون.\nبە گشتی لە ئەنجامی بۆردومان و تۆپبارانەکانی سوپای تورکی داگیرکەر هەڤاڵێکمان بریندار بووە."


رێگا درووسته‌که کامه‌یه؟!\n22/05/2017 | 15:09:25\nکه باس له ئێستای رۆژهه‌ڵاتی کوردستان ده‌کرێ، هه‌موو دان به‌وه‌دا ده‌نێن که به پرۆسه‌ی گۆڕانکاری‌یه‌کی قووڵی کۆمه‌ڵایه‌تی‌دا تێپه‌ڕ ده‌بێ که دوو ده‌یه‌یه ده‌ستی پێ کردوه. له‌م پرۆسه‌ی گۆڕانکاری‌یه‌دا کۆمه‌ڵێک دیارده‌و ده‌رهاویشتەی فۆڕمی و ماهه‌وی خۆ ده‌رده‌خه‌ن که به بێ هه‌ست پێ‌کردنیان و خوێندنه‌وه‌و له کۆتایی‌دا مودیرییه‌ت کردنیان، قسه‌کردن له‌م گۆڕانکاری‌یه ته‌نیا خولانه‌وه‌ی له نێو بازنه‌یه‌کی ته‌سک‌دا لێ‌ده‌که‌وێته‌وه. ته‌نیا دیتنی گۆڕانکاری‌یه کۆمه‌ڵایه‌تی‌یه‌کان به بێ هه‌ست پێکردن به ده‌رهاوێشته‌کانی ئه‌م گۆڕانکاریانه‌و، له هه‌موو گرینگتر تێنه‌گه‌یشتن له هۆکاره‌کان، ناتوانرێ ببێته هۆی دیتنی راستی‌یه‌کان و دانانی نه‌خشه رێگایه‌کی دروست.


کاردانەوەی ئەرکانی گشتیی هێزی چەکداری ئێران بە شەهید کرانی سەردار سولەیمانی - Mehr News Agency\nAP ١٣٩٨ Dey ١٣ ١٢:٤٨\nNews Code 30196\nکاردانەوەی ئەرکانی گشتیی هێزی چەکداری ئێران بە شەهید کرانی سەردار سولەیمانی\nئەرکانی گشتیی هێزی چەکداری ئێران بە دەرکردنی ڕاگەیێندراوێک وێرای سەرەخۆشی شەهید کرانی سەردار قاسم سولەیمانی، ڕایگەیاند: فەرمان دەران و هۆکارانی ئەو جەنایەتە دەبێ چاوەروانی تۆڵەی قورس و پەشیمانکەرەوە بن.\nبە ڕاپۆرتی ئاژانسی هەواڵی مێهر، لە پاش شەهیدکرانی سەردار شەهید حاج قاسم سولەیمانی فەرماندەی هێزی قودسی سوپای پاسدارانی شۆڕشی ئیسلامی بە دەستی جەنایەتکارانی ئەمریکا، ئەرکانی گشتیی هێزی چەکداری بە دەرکردنی ڕاگەیێندراوێک، جەختی کرد: بێ شک فەرمان دەران و هۆکارانی ئەو جەنایەتە دەبێ چاوەروانی تۆڵەی قورس و پەشیمانکەرەی جن.\nلەو ڕاگەیێندراوەدا هاتووە: شەهید کرانی موجاهیدی نەبەز حاج قاسم سولەیمانی و ئەبوو مەهدی موهوندیسی برای و تاقمێک لە موبارزانی دیکەی هاوپاڵیان لە هێرشێکی تیرۆریستی لە لایەن ڕژیمی ئەمریکای جەنایەتکار بە حەزرەتی بەقیەتوڵڵا ئەعزەم (عج) ، رێبەری باڵای شۆڕش، خەڵکی دلێری ئێران و عێراق و هەموو ڕەزمەندە بوێرەکانی بەرەی بەرخۆدان پیرۆزبایی و سەرەخۆشی دەڵێین.\nڕاگەێندراوەکە ئاماژە بەوەش دەدا: ئۆمەی ئیسلامی و لەوان خەڵکی بەرزی عێراق بە ئاگاداری لە خۆبەخشیی ئەو شەهیدە مەزنە لە بەرامبەر تیرۆریستانی تەکفیری و ئامادە بۆ بەرزڕاگرتنی یادی ئەو شەهیدانە وێرای دووبارە کردنەوەی بەیعەتیان لە گەڵ ئارمانجەکانی ئیمامی کۆچکردوو (ڕە) و فەرمانەکانی رێبەری باڵا، مشتێکی قورس دەدەن بە ناو دەمی داگیرکەرانی جیهانی بە سەرکردایەتی ئەمریکای جەنایەتکار و دارودەستەی دزێوی و ڕژیمی زایۆنی.